
Budskab  fra  Det  øverste  Præsidentskab 


Evige 
sandhedsprincipper 


Præsident  Marion  G.  Romney 

Andenrådgiver  i  Det  øverste  Præsidentskab 


Gennem  åbenbaring  har  Herren 
fremsat  evige  sandhedsprincipper  til 
at  vejlede  os.  Disse  åbenbaringer 
findes  i  Lære  og  Pagter,  Mormons 
Bog,  Bibelen  og  Den  kostelige  Perle. 
I  sit  forord  til  Lære  og  Pagter  siger 
Herren: 

„Derfor  har  jeg,  Herren,  kaldt  min 
tjener  Joseph  Smith,  jr.  og  talt  til 
ham  fra  himlen  og  givet  ham  befa- 
linger, da  jeg  vidste,  at  ulykker  skul- 
le ramme  jordens  indbyggere. 
Jeg  har  også  givet  andre  befaling  om 
at  forkynde  dette  for  verden."  (L&P. 
1:17-18) 
De    omtalte   befalinger   og   andre 


skrifter  indeholder  evige  sandheds- 
principper, som,  hvis  de  adlydes,  vil 
lede  mennesker  sikkert  gennem  jor- 
delivet og  ind  til  evigt  liv. 
„Jeg,  Herren,  vil  kundgøre  disse  ting 
for  alt  kød. 

Thi  hos  mig  er  der  ikke  personan- 
seelse." (L&P.  1:34-35) 
Blandt  sine  grunde  til  at  åbenbare 
evige  sandhedsprincipper  specifice- 
rede Herren  dette:  at  menneskene 
skulle  lære  ikke  at  stole  på  deres 
medmenneskers  råd  og  heller  ikke 
sætte  deres  lid  til  våbenmagt,  men 
have  tillid  til  Gud,  så  troen  kan 
forøges  på  jorden;  at  mennesker 


2 


måtte  få  deres  fejl  tilkendegivet; 
måtte  blive  undervist,  når  de  søgte 
visdom;  måtte  blive  revset,  hvis  de 
syndede,  så  de  kan  omvende  sig;  og 
at  de,  ved  at  være  ydmyge,  kunne 
blive  styrket  og  velsignet  fra  det  høje 
og  få  vejledning  fra  tid  til  anden.  (Se 
L&P.  1:21,  25-28) 

De  fleste  mennesker  i  verden  har  ik- 
ke accepteret  disse  åbenbarede  prin- 
cipper som  vejledning  i  deres  liv, 
men  vi,  medlemmerne  af  Jesu  Kristi 
Kirke  af  Sidste  Dages  Hellige,  har 
antaget  dem.  Derfor  synes  jeg  at  alt 
burde  gøres  i  lys  af  vores  forståelse 
af  og  vidnesbyrd  om  disse  evige 
principper.  Min  erfaring  lærer  mig, 
at  vi  har  et  bestandigt  behov  for  gen- 
tagen genindvielse  af  os  selv  til  den- 
ne handlingskurs. 

Verden  omkring  os  er  fuld  af  vaner 
og  indstillinger,  som  bestandigt  har 
tendens  til  at  nedsætte  vores  stan- 
darder for  opførsel,  berøve  os  evan- 
geliets ånd  og  opmuntre  os  til  at  ig- 
norere de  åbenbarede  sandhedsprin- 
cipper.  Vi  kan  med  held  modstå  dis- 
se  onder  ved   bestandigt  at  gen- 


nemgå og  tænke  på,  hvad  Herren 
har  sagt  om  dem. 
Under  1.  verdenskrig  fremhævede 
præsident  Joseph  F.  Smith  denne 
sandhed,  da  han  sagde: 
„Vi  hører  om  det  at  leve  i  skæbne- 
svangre tider.  Vi  lever  i  skæbnesvan- 
gre tider,  men  jeg  føler  ikke  rædslens 
smerte.  Den  tynger  mig  ikke.  Jeg 
forsøger  at  leve,  så  jeg  kan  være  im- 
mun over  for  verdens  onder,  hvis  det 
forundes  mig  at  leve  sådan  ved  ly- 
dighed mod  Guds  befalinger  og 
hans  love,  der  er  åbenbaret  som  ret- 
ningslinier for  mig.  Hvad  der  end 
måtte  ske  mig  -  hvis  jeg  blot  udfører 
mine  pligter,  hvis  jeg  er  i  harmoni 
med  Gud,  hvis  jeg  er  værdig  til  mine 
brødres  venskab,  hvis  jeg  kan  stå 
uplettet  for  verden,  fejlfri,  uden 
overtrædelse  af  Guds  love,  hvad  be- 
tyder det  så,  hvad  der  måtte  ske  mig? 
Jeg  er  altid  rede,  hvis  jeg  forbliver 
inden  for  dette  område  af  forståelse, 
sind  og  opførsel.  Det  betyder  alt- 
sammen ikke  noget.  Derfor  har  jeg 
ingen  vanskeligheder  og  føler  ikke 
frygtens  smerte."  □ 


Din  kaldelse : 
fornøjelse  eller  slid  og 

slæb? 


Larry  Hiller 


Det  forekommer  mig,  at  Herren  ikke 
blot  ønsker,  at  vi  skal  tjene  i  hans  rige, 
men  også  at  vi  gør  det  villigt  og  med 
glæde.  Og  alligevel  har  jeg  som  biskop 
set  mennesker  acceptere  kaldelser 
tøvende,  fordi  de  syntes,  at  det  var  deres 
pligt,  og  derefter  arbejde  i  disse  kaldelser 
på  samme  måde  -  tøvende  og  uden  me- 
gen tilfredsstillelse.  Andre  accepterer 
også  kaldelser  med  nogen  betænkning 
eller  angst  men  opnår  glæde  gennem 
veludført  arbejde.  Og  i  begge  tilfælde 
har  vi  som  biskopråd  bønsomt  og  om- 
hyggeligt overvejet  kaldelserne  og  har 
følt,  at  vore  beslutninger  er  blevet  be- 
kræftet af  Ånden. 

Hvad  er  det  så,  der  gør  forskellen?  Hvor- 
dan kan  det  være,  at  nogle  mennesker 
synes  at  være  lykkelige  for  og  har  frem- 
gang i  deres  kaldelser  i  kirken,  ligegyl- 
digt hvad  det  drejer  sig  om?  Er  det  fordi 
de  tilfældigvis  er  særlige  typer,  der  er 
mere  begavede  og  dygtige  end  de  fleste? 
Eller  findes  der  principper  og  former  for 
teknik,  som  enhver  kan  benytte  til  at 
finde  mere  glæde  og  større  fremgang  i 
kirkelige  kaldelser? 

Et  stikord  fandt  jeg  i  en  samtale,  jeg 
fornylig  havde  med  Brenda,  en  kvinde, 
jeg  arbejder  sammen  med.  En 
månedstid  eller  to  før  denne  samtale  var 


hun  blevet  kaldet  til  at  virke  som  sekre- 
tær for  Unge  Piger  i  sit  ward.  Og  hun 
havde  ved  den  lejlighed  nævnt,  at  hun 
ikke  lige  netop  var  lykkelig  for  sin  nye 
kaldelse.  Så  da  jeg  fornyligt  spurgte  hen- 
de om  hun  bedre  kunne  lide  sin  nye  kal- 
delse, var  jeg  overrasket  over  at  opdage, 
at  hun  nu  simpelthen  elskede  den.  Hvad 
var  der  sket? 

„Jeg  har  altid  hyldet  det  princip  ikke  at 
afslå  en  kaldelse  fra  biskoppen,"  svarede 
Brenda,  „så  da  vores  biskop  kom  til  vort 
hjem  en  dag  og  bad  mig  tjene  som  sekre- 
tær for  Unge  Piger,  kunne  jeg  ikke  sige 
nej  til  ham.  Men  jeg  kunne  heller  ikke  få 
mig  selv  til  at  sige  ja.  Jeg  har  adskillige 
gange  arbejdet  med  Unge  Piger,  og  jeg 
skammer  mig  over  at  sige,  at  jeg  hadede 
det.  Biskoppen  tog  min  tavshed  for  et  ja, 
så  jeg  blev  opretholdt  ved  nadvermødet 
den  næste  søndag.  Jeg  er  bange  for,  at 
jeg  følte  mig  som  en  slags  martyr,  da  jeg 
begyndte  min  nye  kaldelse." 
Naturligvis  spurgte  jeg  Brenda,  hvordan 
hun  så  fuldstændig  havde  skiftet  me- 
jning. Og  hendes  erfaring,  kombineret 
med  min  egen  og  hvad  jeg  har  hørt  fra 
andre,  fører  mig  til  denne  konklusion:  vi 
kan  blive  glade  for  vore  kaldelser,  hvis  vi 
lærer  at  anvende  visse  principper  og  for- 
mer for  teknik. 


1.  Vær  oprigtig  -  overfor  kaldelsen, 
dig  selv  og  dem,  som  du  er  kaldet  til 
at  arbejde  sammen  med  og  betjene. 


Til  trods  for  at  Brenda  ikke  havde  haft 
behagelige  erfaringer  i  sit  arbejde  med 
Unge  Piger,  bestemte  hun  sig  denne 
gang  til  at  ville  finde  så  meget  godt  i  sin 
nye  kaldelse,  som  hun  på  nogen  måde 
kunne.  „Jeg  fastede  og  bad  om  en  sinde- 
lagsforandring,"  fortalte  hun  mig.  „Jeg 
bad  endda  min  mand  give  mig  en  særlig 
velsignelse."  I  stedet  for  at  acceptere  sin 
afsky  for  kaldelsen  som  en  kendsger- 
ning, bestemte  Brenda  sig  til  at  forandre 
sin  indstilling  dertil. 


Et  eksempel  på  hvordan  én  forandrede 
sin  mening  om  sig  selv,  kommer  fra  en 
biskop  jeg  kender.  Han  plejede  at  undre 
sig  over  en  del  af  sin  patriarkalske  velsig- 
nelse, der  siger,  at  han  „vil  blive  en  leder 
for  mænd  og  vil  blive  kaldet  til  mange 
lederstillinger  i  kirken."  Men  han  vidste 
med  sig  selv,  at  han  ikke  var  nogen  leder. 
Og  dog  blev  han  en  dag  kaldet  til  at  tjene 
som  rådgiver  i  ældsternes  kvorums- 
præsidentskab  og  senere  som  præsident 
for  det.  Han  opnåede  kundskab  og  erfa- 
ring, og  han  fortsatte  med  at  tjene,  først 
som  præsident  for  to  andre  ældste-kvo- 
rummer,  derefter  som  medlem  af  et 
højråd,  og  nu  som  biskop.  „Det  er  mær- 
keligt, så  længe  det  tog  mig  at  lære,  at 


Herren  kender  mig  bedre,  end  jeg  selv 
gør,"  siger  han.  „Jeg  er  stadig  ikke  ude 
efter  lederstillinger,  men  jeg  ved,  at  hvis 
de  kommer,  vil  Herren  sørge  for  den 
nødvendige  hjælp,  hvis  jeg  selv  gør  alt, 
hvad  jeg  kan." 

At  bevare  et  åbent  sind  over  for  menne- 
sker er  én  af  de  allervigtigste  evner,  vi 
kan  udvikle.  Det  er  mennesker,  der 
udgør  kirken,  og  enhver  kaldelse  kræver 
ikke  alene  at  arbejde  sammen  med  an- 
dre, men  også  at  vi  tjener  andre.  Derfor 
er  den  måde,  hvorpå  vi  føler  over  for 
andre,  vi  arbejder  sammen  med  og  betje- 
ner afgørende  for  vores  lykke  og  frem- 
gang i  vore  kaldelser. 
Indtil  for  nylig  havde  jeg  altid  i  min  pung 
nogle  billeder  af  mine  børn  som  små. 
Siden  dengang  er  mine  børn  vokset  op, 
har  udviklet  sig  og  har  forandret  sig.  Alt 
for  ofte  går  vi  rundt  med  forældede  men- 
tale billeder  af  andre  mennesker  -  men- 
nesker, som  også  er  vokset  op  og  mod- 
net, og  som  har  udviklet  sig  åndeligt. 
Ofte  danner  vi  os  meninger  om  andre 
mennesker,  som  vi  senere  opdager  er  fej- 
lagtige, når  vi  får  mulighed  for  at  arbej- 
de nært  sammen  med  dem. 
Jeg  kendte  engang  en  pige,  da  jeg  for 
mange  år  siden  endnu  gik  i  skole.  Hun 
havde  et  dårligt  omdømme.  Hvor  meget 
af  det,  der  simpelthen  var  onde  rygter, 
og  hvor  meget  der  var  sandt,  ved  jeg 
ikke.  Men  hun  kom  virkelig  sammen 
med  en  oprørsk  gruppe,  som  brød  man- 
ge regler.  Og  til  trods  for,  at  hun  var 
medlem  af  kirken,  røg  og  drak  hun  ofte. 
Efter  eksamen  fra  high  school  hverken 
så  jeg  hende  eller  tænkte  på  hende  i  man- 
ge år.  Hvis  nogen  havde  spurgt  mig, 
hvordan  hun  så  ud  eller  hvad  hun  var, 
kunne  jeg  kun  have  beskrevet  hende  som 
den  pige,  jeg  periferisk  kendte  fra  skole- 
tiden. 

Men  så  en  aften,  mere  end  fem  år  efter 
skolens  afslutning,  var  jeg  i  templet, 
hvor  jeg  hørte  denne  piges  navn  blive 


oplæst  fra  en  liste  af  brude,  der  skulle 
besegles  til  deres  mænd.  Hvilken  glæde 
var  det  ikke  at  se  den  forandring,  der 
tydeligvis  var  sket  for  hende.  Men  jeg 
burde  ikke  være  forbavset,  for  evangeliet 
forandrer  mennesker  hele  tiden. 


2.  Lær  at  elske  dem,  du  er  kaldet  til 
at  tjene. 


Det  har  direkte  at  gøre  med  at  være 
åbenhjertig  over  for  mennesker.  Vi  må 
elske  andre,  ikke  blot  fordi  det  er  den 
anden  store  befaling,  men  fordi  kærlig- 
hed forandrer  pligt  til  glædefyldt  tjene- 
ste, og  fordi  man  aldrig  kan  røre  nogens 
hjerte,  før  man  elsker  ham,  og  han 
forstår  det. 

En  enkelt  fremgangsmåde,  der  kan  hjæl- 
pe en  til  at  elske  nogen,  som  forekom- 
mer umulig  at  elske,  kræver  brug  af  fan- 
tasi. Prøv  for  dig  selv  at  forestille  dig  et 
vidnesbyrdmøde  engang  i  fremtiden. 
Forestil  dig  dette  menneske  med  tårer  i 
øjnene  bære  et  kraftigt  vidnesbyrd  om 
Frelserens  kærlighed  og  princippet  om 
omvendelse  og  tilgivelse.  Det  er  muligt, 
ved  du  nok.  Det  sker  hele  tiden,  og  alle 
steder  i  kirken.  Så  lær  at  betragte  folk, 
sådan  som  de  kan  blive  med  din  egen  og 
vor  himmelske  Faders  hjælp. 


3.  Lær  din  pligt  at  kende  og  gør 
den  så. 


I  Lære  og  Pagter  siger  Herren:  „Lad  nu 
derfor  hver  mand  lære  sin  pligt  og  med  al 
ftiå  passe  det  embede,  hvortil  han  er  ble- 
vet kaldet."  (L&P.  107:99;  fremhævelser 
tilføjet)  Sommetider  har  vi  tendens  til  at 


sige  til  Herren:  „Hjælp  mig  til  at  blive 
glad  for  mit  arbejde,  så  skal  jeg  nok 
udføre  det,"  når  vi  hellere  burde  bede 
om  hjælp  til  at  udføre  det  godt,  så  vi  kan 
blive  glade  for  det. 

Jeg  kan  lide  den  historie,  som  én  af 
Brødrene  fortalte  om  et  missionær- 
vidnesbyrdsmøde,  han  overværede.  En 
ældste  rejste  sig  og  sagde:  „Jeg  holder 
virkelig  meget  af  det  arbejde,  jeg 
udfører."  Så  gjorde  han  en  pause,  før 
han  tilføjede:  „Ved  I  hvad  -jeg  tror  nok, 
at  det  er  alt,  hvad  jeg  kan  holde  af."  Vi 
kan  ikke  holde  af  det,  som  vi  ikke 
udfører. 


4.  Opnå  større  forståelse. 


Stræb  efter  at  forstå  alle  de  måder, 
hvorpå  din  kaldelse  bidrager  til  opbyg- 
ning af  riget  og  til  opbygning  af  menne- 
sker. Det  vil  få  dig  til  at  forstå  vigtighe- 
den af  og  formålet  med  din  kaldelse. 
Brenda  siger,  at  den  større  forståelse  har 
haft  meget  at  gøre  med  hendes  glæde 
over  sin  kaldelse.  „Det  at  udfylde  rap- 
porter med  numre  og  sætte  krydser  på 
tilstedeværelseskort  betød  næsten  intet 
for  mig.  Men  så  kom  jeg  til  at  forstå,  at 
jeg  hjalp  klasse  vej  lederne  og  Unge  Pi- 
gers præsidentskab  med  at  holde  sig 
ajour  med  hver  enkelt  piges  aktivitet.  Jeg 
skaffede  dem  også  oplysninger,  som 
kunne  hjælpe  biskoprådet  med  at  fasts- 
ætte de  vigtige  årlige  interview  med  hver 
enkelt  pige.  Så  i  stedet  for  at  have  en 
upersonlig  kaldelse,  der  alene  drejede  sig 
om  statistikker,  opdagede  jeg,  at  jeg  ved 
at  udføre  min  opgave  godt,  virkelig 
hjalp  nogle  mennesker." 
Hjemmelærerarbejde  er  et  godt  eksem- 
pel på  en  kaldelse,  der  bare  kan  være  et 
slid,      medmindre      man     får     bedre 


forståelse  af  dets  formål.  Alle  de  frem- 
gangsrige og  glade  hjemmelærere,  jeg 
kender,  betragter  sig  selv  som  en  hjælp 
til  familiens  overhoved  med  hensyn  til  at 
styrke  familien,  og  som  et  vigtigt  kom- 
munikationsled  mellem  familien  og 
præstedømmelederne.  De  betragter  der- 
es tildelte  familier  som  meget  mere  end 
statistikker. 


5.  Giv  dig  selv  helt. 


Når  Herren  tildeler  os  en  kaldelse  gen- 
nem sine  tjenere,  tager  han  alle  vore  ta- 
lenter, evner  og  behov  i  betragtning. 
Kaldelsen  gælder  hele  personen,  inklu- 
derende de  godt  gemte  talenter,  som 
først  kommer  frem  til  overfladen,  når  vi 
gør  alt  hvad  vi  kan. 
Når  Herren  siger,  at  vi  skal  tjene  ham  af 
hele  vort  hjerte,  kraft,  sind  og  styrke, 
tænker  han  ikke  blot  på  at  missionere. 
Jo  mere  vi  investerer  af  os  selv,  desto 
mere  opnår  vi  i  form  af  fremgang,  vækst 
og  udførte  opgaver. 


6.  Søg  fremgang. 


Når  vi  har  en  langvarig,  vanskelig  opga- 
ve, er  lidt  fremgang  ind  imellem  som  et 
koldt  glas  vand  på  en  lang  støvet  van- 
dretur. 

En  hjemmelærer  som  jeg  kender,  fortæl- 
ler om  en  oplevelse,  der  gav  ham  en 
følelse  af  fremgang,  som  lige  siden  har 
båret  ham  over  mange  vanskelige  øje- 
blikke: „Jeg  arbejdede  med  en  familie, 
der  var  nogenlunde  aktiv,  men  som  blot 
ikke  syntes  at  forstå  forpligtelsen  til  at 


efterleve  alle  de  evangeliske  principper. 
Jeg  bad  for  at  få  at  vide,  hvad  jeg  kunne 
diskutere  med  dem  og  som  ville  være  af 
størst  betydning  for  dem,  og  jeg  følte 
mig  inspireret  til  at  tale  om  fasteloven. 
Jeg  opdagede,  at  de  havde  diskuteret  ne- 
top dette  princip  indbyrdes,  og  jeg  var  i 
stand  til  at  besvare  nogle  af  deres 
spørgsmål  og  give  dem  nogen  opmun- 
tring med  hensyn  til  benyttelsen  af  dette 
princip.  Et  af  deres  børn  havde  aldrig 
forsøgt,  før  hun  lovede  at  prøve  at  faste 
den  følgende  fastesøndag.  Bagefter  for- 
talte hun  strålende,  at  det  havde  været  en 
vidunderlig  oplevelse. 
Selve  den  vellykkede  oplevelse  opmun- 
trede mig  og  motiverede  mig  til  at  søge 
endnu  mere  fremgang  som  hjemmelæ- 
rer. Og  hver  enkelt  efterfølgende  succes 
fornyede  min  følelse  af,  at  jeg  var  i  gang 
med  et  betydningsfuldt  arbejde.  Lige  til 
nu  har  nogle  af  disse  tidlige  fremgange 
hjulpet  mig  til  at  føle  mig  motiveret  og 
inspireret  som  hjemmelærer,  og  som  re- 
sultat deraf  er  jeg  virkelig  glad  for  denne 
kaldelse. 


7.  Lær  at  indpasse  kaldelsen  i  din 
tilværelse. 


Hvis  du  ikke  bruger  tilstrækkelig  tid  på 
din  kaldelse,  får  du  ingen  fremgang,  og 
hvis  du  bruger  for  megen  tid  på  den, 
forsømmer  du  måske  noget  andet,  som 
kan  være  lige  så  eller  måske  endnu  vigti- 
gere. Det  er  derfor,  vi  alle  har  brug  for  at 
standse  op  en  gang  imellem  og  spørge  os 
selv,  om  vi  bruger  vores  tid  så  fornuftigt, 
som  vi  bør.  Gør  vi  virkelig  det,  der  til 
enhver  tid  er  mest  nødvendigt? 
Undersøgelser  i  forretningsverdenen  har 
vist,  at  omkring  20%  af  det  arbejde,  der 
udføres,  producerer  omkring  80%  af  re- 


sultaterne, og  at  de  resterende  80% 
udført  arbejde,  producerer  de  resterende 
20%  af  resultatet.  Det  er  derfor  klart,  at 
kan  vi  lære  at  identificere  de  20%  af 
vores  indsats  som  producerer  80%  af 
resultaterne  med  vore  familier,  vore  kal- 
delser og  os  selv,  kan  vi  udrette  det  bedst 
muligt  i  løbet  af  den  korteste  tid. 


Når  Herren  udsteder  en 

kaldelse  til  os  gennem  sine 

tjenere,  tager  han  alle  vores 

talenter  og  evner  og  behov  i 

betragtning.  Kaldelsen  er  for 

hele  den  pågældende, 

inkluderende  de  skjulte 

talenter,  som  kun  kommer 

for  dagen,  når  vi  gør  alt, 

hvad  vi  kan. 


Jeg  har  fx.  brug  for  tid  til  at  være  sam- 
men med  mine  børn.  Hvis  jeg  tager  dem 
med  i  biografen,  tilbringer  vi  to  timer 
sammen,  men  vi  taler  ikke  sammen,  vi 
sidder  bare  og  betragter  og  lytter  til  en 
film.  Hvis  vi  på  den  anden  side  bruger  en 
time  til  at  gå  en  tur  eller  til  at  arbejde 
sammen  i  haven,  kan  vi  tale  med  hinan- 
den og  nyde  et  virkeligt  kammeratskab. 
Men  selvfølgelig  er  der  ikke  noget  fun- 
damentalt galt  i  at  gå  i  biografen  sam- 
men. Det  er  bare  det,  at  hvis  jeg  har 
særlig  travlt,  så  kan  jeg  udrette  mere  på 
kortere  tid,  hvis  jeg  foretager  et  klogt 
valg.  Ja,  somme  tider  kan  jeg  opfylde  to 
eller  flere  behov  med  en  enkelt  aktivitet  - 
som  for  eksempel  at  luge  i  haven,  mens 
jeg  tilbringer  nogen  tid  sammen  med  mi- 
ne børn. 

Hvis  vi  giver  dem  lov  til  det,  vil  andre 
mennesker  og  omstændigheder  udnytte 

hver  eneste  time  af  vores  tid  hver  eneste 
dag.  Vi  må  gøre  os  klart,  hvad  vi  priori- 
terer, og  så  omhyggeligt  afgøre,  hvornår 
og  hvordan  vi  vil  arbejde  med  disse  prio- 
riteter. Kun  da  bliver  vi  klar  over, 
hvornår  vi  bør  sige  nej  til  noget,  der 
kræver  vor  tid.  Kun  da  vil  vi  få  tid  til  at 
gøre  det,  der  virkelig  betyder  noget:  vort 
eget  forhold  til  Frelseren,  vor  families 
åndelige  velbefindende,  vor  tjeneste  i 
Herrens  rige,  og  vort  daglige  arbejde. 


8.  Lev,  så  du  kan  have  Helligåndens 
følgeskab. 


Dette  er  det  allervigtigste  princip  at  an- 
vende, hvis  man  skal  finde  glæde  i  sin 
kaldelse.  Ånden  kan  i  erindringen  gen- 
kalde det,  som  man  bør  vide  på  det  tids- 
punkt, hvor  man  har  brug  for  det.  Med 
Helligåndens  hjælp  kan  man  opdage  de 
skjulte  talenter,  som  Herren  ønsker,  vi 
skal  benytte.  Han  kan  hjælpe  os  til  at  se 
ud  over  de  daglige  pligter  for  at  få  større 
forståelse  af  vores  rolle  i  opbygningen  af 


riget.  Han  kan  trøste  os,  når  vi  er  skuffe- 
de, inspirere  os,  når  vi  er  forvirrede, 
opløfte  os,  når  vi  er  svage,  og  fylde  vore 
hjerter  med  glæde,  når  vore  gerninger 
falder  i  Herrens  behag. 
Men  alt  dette  behøver  ikke  nødven- 
digvis at  betyde,  at  vores  gerning  i  kirken 
hele  tiden  vil  bringe  os  tilfredsstillelse  og 
lykke.  Jeg  tror,  at  princippet  om  mod- 
stand gælder  her  som  alle  andre  steder  i 
livet.  Vi  udvikles  ved  at  kæmpe  med  og 
overvinde  følelser  som  skuffelse, 
utilstrækkelighed  og  træthed.  Men  de 
fleste  af  os  kunne  finde  mere  tilfreds- 
stillelse og  glæde  i  vore  kaldelser,  end  vi 
gør,  ved  ganske  enkelt  at  anvende  de 
rette  principper,  ved  helhjertet  at  hengi- 
ve os  til  Herrens  værk  -  ligegyldigt  hvad 
vores  kaldelse  måtte  være.  Hvis  „men- 
nesket er  til  for  at  kunne  nyde  glæde"  (2. 
Nephi  2:25),  så  bør  vi  sandelig  være  i 
stand  til  at  finde  den  i  Herrens  gerning. 
Den  glæde,  der  kan  opnås  i  vore  kirkeli- 
ge kaldelser,  er  følelsen  af  tilfredsstillelse 
ved  et  stykke  arbejde,  der  er  udført  godt, 
følelsen  af  varme  og  kærlighed,  når  vi 
har  øvet  god  indflydelse  på  én  eller  an- 
dens tilværelse,  og,  først  og  fremmest, 
den  søde  beroligelse,  der  kommer,  når 
Ånden  hvisker:  „Vel  gjort."  □ 


Find  tid 
i  dit  ægteskab 


Lindsay  R.  Curtis 


En  af  mine  venner,  der  er  fremgangs- 
rig forretningsmand,  fortalte  mig  den 
største  hemmelighed  ved  hans  personli- 
ge succes  -  og  det  er  ikke  hans  sælgerev- 
ner. Han  opdagede  den  en  dag,  da  telefo- 
nen ringede,  mens  han  ekspederede  én 
kunde  og  en  anden  ventede.  Kontoristen 
sagde:  „Jeg  tror,  det  er  din  kone, 
Ralph." 

„Hallo,  Ralph,"  sagde  en  stemme  i  tele- 
fonen. „Hvordan  har  du  det?" 
„Godt,  min  skat,  men  forfærdelig  travlt. 
Er  der  noget  i  vejen?  Hvorfor  ringer  du 
til  mig?" 

Der  blev  en  kort  pause.  Så  sagde  Betty 
ulykkelig:  „Jeg  ville  bare  høre  en  vok- 
sens stemme  til  en  forandring.  Jeg  er  ked 
af,  jeg  forstyrrede  dig,  når  du  har  så 
travlt." 

Ralpf  elskede  Betty  -  han  sagde,  at  han 
elskede  hende  mere  end  alt  andet  i  ver- 
den, men  pludselig  forstod  han,  at  Betty 
gik  derhjemme  med  fire  småbørn,  der 
pludrede,  legede,  skændtes,  men  altid 
havde  brug  for  hende.  Også  hun  havde 
travlt  -  og  også  hun  var  frustreret. 
Den  kloge  Ralph  tog  sig  tid  til  lige  på 
stedet  at  undskylde  og  at  fortælle  Betty, 
hvor  meget  han  elskede  hende,  og  forsi- 
kre hende  om,  at  hun  måtte  ringe  til  ham 
når  som  helst,  hvorefter  han  inviterede 
hende  ud  til  middag  samme  aften. 

Hvad  Ralph  opdagede?  „Da  Betty  er 
den  allervigtigste  person  i  verden  for 
mig,  så  fortjener  hun  også  at  have  første 
ret  til  min  tid.  Siden  jeg  har  lært  at  give 
den  til  hende,  er  hun  lykkeligere.  Jeg  er 
lykkeligere,  og  vi  kan  begge  to  bedre 
gøre  vort  arbejde." 

Jeg  har  gennem  egen  erfaring  fundet  ud 
af,  at  travle  mennesker  må  lære  Ralphs 
lektie  eller  komme  til  at  lide  under 
følgerne  af  personlig  utilfredshed  og  la- 
vere effektivitet.  Som  fødselslæge  bruger 
jeg  en  stor  del  af  min  tid  på  arbejde  med 
kvinder,  og  mange  af  dem  har  fortalt 
mig  om  deres  følelser  med  hensyn  til, 
hvordan  deres  mænd  udnytter  tiden. 
Bart  er  som  Ralph  en  succesrig  mand; 
men  hans  kone  betroede  mig:  „Bart  er 
væk  hele  dagen,  og  det  forstår  jeg  godt. 
Men  han  kunne  lige  så  godt  opså  være 
væk  hele  natten.  Alt,  hvad  han  gør,  er  at 
komme  hjem,  spise,  og  enten  fare  afsted 
igen  til  et  møde  i  kirken  eller  at  falde  i 
søvn  foran  fjernsynsapparatet.  Han  er  i 
virkeligheden  væk  både  dag  og  nat. 
Måske  vil  det  blive  anderledes,  når  han 
skal  pensioneres  .  .  .  men  det  ligger  langt 
ude  i  fremtiden."  Modsat  er  det  med 
Ruth,  hvis  mand  er  en  energisk  slider, 
der  netop  har  åbnet  endnu  en  butik  i  en 
kæde  af  forretninger.  Jeg  spurgte:  „Men 
betyder  det  ikke,  at  han  må  lade  dig  være 


SSåffM. 

alene  det  meste  af  tiden?  Har  han  nogen 
sinde  tid  til  sin  familie?" 
„Al  rejser  meget,  det  gør  han," 
indrømmede  Ruth.  „Men  når  han  er 
hjemme,  har  vi  det  så  vidunderligt  sam- 
men, at  det  ikke  gør  noget.  Han  ringer  tit 
til  mig,  og  han  tager  mig  eller  ét  af 
børnene  med  sig,  når  det  kan  lade  sig 
gøre."  Hun  så  op  med  et  udtryk  af  glad 
forventning.  „Og  han  kommer  tilbage  i 
morgen!" 

Al  har  lært  sin  lektie. 
Noget  andet  jeg  har  opdaget,  er,  at  det  i 
virkeligheden  ikke  betyder  noget,  om 
manden  er  væk  på  grund  af  forretninger, 
eller  er  borte  på  grund  af  sine  opgaver  i 
kirken.  Hvis  han  ikke  tager  sig  tid,  vil  det 


altafgørende  ægteskabelige  forhold  sta- 
dig blive  tilsidesat. 

En  anden  af  mine  venner,  en  meget  ven- 
lig og  forstående  biskop,  sagde  fornylig: 
„Dottie  og  jeg  glæder  os  meget  til  at 
tilbringe  nogen  tid  sammen,  når  jeg  bli- 
ver afløst." 

Jeg  kender  Dottie.  Hun  ville  hellere  bide 
sin  tunge  af  end  at  gøre  vrøvl  eller  få 
ham  til  at  føle,  at  hun  ikke  støtter  ham, 
men  hun  var  ensom. 
„Hvad  med  lige  nu?"  spurgte  jeg.  „Når 
du  er  færdig  med  denne  kaldelse,  har 
Herren  en  anden  til  dig,  ved  du  nok." 
„Men  der  er  bare  ikke  tid  nu!"  proteste- 
rede han. 
Jeg  kender  én  stavspræsident,  som  tager 

sig  tid.  Han  beregner,  hvor  megen  tid  et 
problem  eller  et  møde  bør  tage,  og  sæt- 
ter den  lille  alarm  på  sit  armbåndsur  i 
henhold  dertil.  Hans  rådgivere  og  med- 
lemmer af  højrådet  har  lært  at  følge 
dagsordenen  og  at  gøre  deres  rapporter 
korte  og  præcise.  Han  giver  dem  ikke 
alene  tid  til  at  tilbringe  sammen  med 
deres  familier  -  han  forventer,  at  de  gør 
det!  Og  hustruerne  i  hans  stav  pås- 
kønner det! 

Lad  mig  fortælle  jer  om  nogle  gode  for- 
slag, der  er  specielt  rettet  til  dem,  som 
synes,  at  forretninger,  kirke-  og  borger- 
ligt arbejde  optager  for  meget  af  deres 
familietid: 

1.  Uddeleger  så  meget  som  muligt.  At 
være  financiel  sekretær  kan  udvikle  sig 
til  et  fuldtidsarbejde,  hvis  du  også 
prøver  på  at  være  biskoppens  privat- 
sekretær, wardets  maskinskriver,  kirke- 
pedel og  historisk  sekretær.  Gør  dit  ar- 
bejde -  og  lad  andre  gøre  deres.  De  bed- 
ste biskopper,  jeg  kender,  er  dem,  som 
oplærer  deres  rådgivere  så  godt,  at  de 
begge  hver  især  kunne  erstatte  ham. 
En  effektiv  stavspræsident  tilråder  sine 
højrådsmedlemmer:  „Kom  ikke  med 
problemer  til  vores  møde.  Bring 
løsninger."  En  diskussion  om  løsningen 
i  stedet  for  om  problemet  sparer  sande- 
lig alles  tid. 

2.  Hold  styr  på  din  tid.  En  del  af  denne 
opgave  betyder  at  vurdere  nøjagtigt, 
hvor  lang  tid  der  behøves  til  at  udføre  et 
bestemt  stykke  arbejde.  At  holde  regn- 
skab med  hvordan  jeg  brugte  min  tid, 
hjalp  mig  til  at  beregne  den  bedre.  Kan 
et  kort  brev  eller  en  telefonopringning 
klare  det  samme  som  et  helt  møde?  Kan 
man  formindske  rejsetiden  ved  at  lade 
folk  komme  til  dit  kontor  til  et  inter- 
view, snarere  end  at  du  tager  til  deres 
hjem?  Er  der  måder,  hvorpå  du  kan  for- 
udse kommende  problemer  og  forebyg- 


ge dem,  hellere  end  at  vente  på,  at  de  skal 
bryde  ud  i  krisesituationer? 
Jeg  er  fuldt  og  fast  tilhænger  af  det  fore- 
byggende interview,  ikke  blot  for  bi- 
skopper og  ældstekvorumspræsidenter, 
men  også  for  søndagsskolelærere,  hjem- 
melærere,  fædre  og  ægtemænd.  Den  ær- 
lige og  oprigtige  kommunikation,  som 
kan  opnås  gennem  et  veludført  inter- 
view, vil  medføre  en  enhed  med  hensyn 
til  formål  og  et  grundlag  for  en  fælles 
forståelse,  som  i  sig  selv  bortvejrer  man- 
ge problemer. 

3.  Reserver  bestemte  aftener  til  familien 
-  ikke  blot  familiehjemmeaftenen,  men 
en  aften  hvor  du  og  din  hustru  kan  forny 
og  genopfriske  jeres  forhold  til  hinanden 
uden  afbrydelse  eller  forstyrrelse. 

Jeg  ved  fra  styrken  i  mit  eget  ægteskab, 
at  intet  er  vigtigere  end  vort  forhold  til 
hinanden,  og  at  den  tid,  der  investeres  i 
ægteskabet,  i  virkeligheden  sparer  mig 
tid  -  som  far,  i  min  stilling  i  kirken,  og  i 
mit  daglige  arbejde. 

4.  Planlæg  din  tid.  Jeg  er  overbevist  om, 
at  travle  mennesker  ikke  „har"  tid  -  de 
finder  tid,  og  de  tager  tid.  Hvis  vi  plan- 
lægger to  uger  frem  kan  min  kone  og  jeg 
let  reservere  tid  til  hinanden.  Den  mulig- 
hed har  jeg  ikke  ret  ofte  med  kun  24 
timers  varsel. 

Planlægning  giver  tilsvarende  gode  re- 
sultater med  hensyn  til  meget  korte  øje- 
blikke. Som  læge  med  mange  patienter 
ventende,  kan  jeg  stadig  finde  tid  til  to 
minutters  dejlig  samtale  i  telefonen  med 
min  kone.  Hun  synes  at  påskønne  det, 
og  jeg  vender  altid  forfrisket  tilbage  til 
arbejdet. 

Et  andet  eksempel  på  „fundet"  tid  er  at 
spise  frokost  sammen  med  min  kone  en- 
gang imellem,  i  stedet  for  altid  at  gøre 
det  med  kolleger  eller  forretnings- 
forbindelser. Også  her  opnås  fordelene 
ved  fornyet  energi,  som  kommer  ved 

dette  fornyede  udtryk  for  kærlighed  og 
påskønnelse,  fordele,  som  aldrig  kunne 
opnås  ved  samkvem  med  kolleger,  lige- 
gyldigt hvor  positive,  de  end  er. 

5.  Ros  hinanden.  Enhver  har  i  det  mind- 
ste én  god  side.  Hvis  man  bygger  på  det 
punkt,  vil  andre  egenskaber  vise  sig.  Jeg 
ved,  at  jeg  vil  gøre  mig  enhver  anstren- 
gelse for  ikke  at  skuffe  min  kone,  ikke 
blot  fordi  jeg  ønsker  at  gøre  hende  lyk- 
keligt, men  fordi  hun  altid  og  uvægerligt 
gør  mig  lykkelig.  De  allervigtigste  ord  i 
et  ægteskab  er  måske:  „Jeg  er  stolt  af 
dig!"  Og  at  sige  det,  tager  mindre  end 
fem  sekunder. 

Mormons  Bog  minder  os  om  dette: 
„Dette  liv  er  tiden,  da  menneskene  skul- 
le berede  sig  til  at  møde  Gud;  ja,  dette 
livs  dag  er  den  dag,  da  menneskene  skal 
udføre  deres  arbejde."   (Alma   34:32) 


Som  ældste  Neal  A.  Maxwell  så  ram- 
mende har  sagt:  „Tiden  kan  ikke  skaffes 
tilbage."  Vi  kan  kun  bruge  den  én  gang. 
Jeg  kender  kun  ganske  få  mænd,  selv 
blandt  de  allertravleste,  som  oprigtigt 
mener,  at  deres  hustruer  er  af  mindre 
betydning  end  deres  arbejde.  Og  jeg  ken- 
der kun  meget  få  hustruer,  som  oprigtigt 
ønsker  lige  så  megen  tid,  som  deres 
mænd  ofrer  på  deres  arbejde.  Men  de 
ønsker  og  fortjener  oprigtigt 
førsteretten  til  mændenes  tid.  Udfor- 
dringen for  travle  mænd  ligger  i  at  stille 
denne  vigtige  tid  til  rådighed  for  dem. 
Jeg  garanterer  for,  at  det  aldrig  vil  være 
spildt  tid.  □ 


Dr.  Lindsay  R.  Curtis,  kvinde-  og  fødselslæge, 
tjener  nu  som  præsident  over  Californien,  Oakland 
Mission. 


JESUS  - 
den  fuldkomne  leder 


Præsident  Spencer  W.  Kimbal  I 


Der  er  langt  mere  at  sige  om  Herren  Jesu 
Kristi  bemærkelsesværdige  lederskab, 
end  nogen  enkelt  artikel  eller  bog  på 
nogen  måde  kan  dække,  men  jeg  ønsker 
at  påpege  nogle  få  egenskaber  og  evner, 
som  han  demonstrerede  så  fuldkom- 
ment. De  samme  evner  og  egenskaber  er 
vigtige  for  enhver  af  os,  hvis  vi  ønsker  at 
få  succes  som  ledere  på  én  eller  anden 
vedvarende  måde. 

Faste  principper 

Jesus  vidste,  hvem  han  var,  og  hvorfor 
han  var  her  på  denne  jord.  Det  betød,  at 
han  kunne  lede  med  styrke,  snarere  end 
tvivlende  eller  svagt. 
Jesus  virkede  ud  fra  et  grundlag  af  faste 
principper  eller  sandheder,  snarere  end 
at  udarbejde  reglerne,  efterhånden  som 
han  kom  frem.  Således  var  hans  måde  at 
lede  på  ikke  alene  korrekt  men  også  be- 
standigt. 
Jesus  sagde  adskillige  gange:   „Kom, 


følg  mig."  Hans  program  gik  ud  på  ,,gør 
som  jeg  gør"  snarere  end  „gør  hvad  jeg 
siger".  Hans  medfødte  intelligens  ville 
have  gjort  det  muligt  for  ham  at  arran- 
gere et  forbløffende  „show"  men  det  vil- 
le have  været  at  svigte  hans  tilhængere. 
Han  var  ikke  én,  som  hyldede  lederskab 
på  afstand.  Han  var  ikke  bange  for  nære 
venskaber;  han  var  ikke  bange  for,  at 
hans  nærhed  ville  skuffe  hans  tilhænge- 
re. Resultaterne  af  virkeligt  lederskab 
kan  ikke  løse  andre  op,  med  mindre  vi  er 
med  og  tjener  dem,  som  skal  ledes. 
Jesus  holdt  sig  ren,  og  når  hans  sam- 
kvem med  mennesker  gjorde  det  muligt 
for  dem  at  røre  ved  kanten  af  hans  klæd- 
ning, strømmede  der  derfor  kraft  ud  fra 
ham. 


Forståelse  for  andre 

Jesus  var  en  lyttende  leder.  Fordi  han 
elskede  andre  med  fuldstændig  kærlig- 

hed,  lyttede  han  uden  at  være  nedladen- 
de. En  stor  leder  lytter  ikke  blot  til  an- 
dre, men  også  til  sin  samvittighed  og  til 
Guds  tilskyndelser. 

Fordi  Jesus  elskede  sine  tilhængere,  var 
han  i  stand  til  at  være  ligefrem  og  åben 
over  for  dem.  Han  irettesatte  Peter  nogle 
gange,  fordi  han  holdt  af  ham  og  Peter, 
der  var  et  stort  menneske,  var  i  stand  til 
at  vokse  med  denne  irettesættelse. 
Det  er  en  klog  leder  og  viis  tilhænger, 
som  kan  tåle  „livets  revselser".  Peter 
kunne  det,  fordi  han  vidste,  at  Jesus  elsk- 
ede ham,  og  derfor  var  Jesus  i  stand  til  at 
oplære  Peter  til  en  meget  høj  placering 
eller  ansvarlighed  i  riget. 
Jesus  betragtede  synd  som  noget  for- 
kert, men  han  var  også  i  stand  til  at 
betragte  synd  som  udspringende  fra  dyb 
og  utilfredsstillet  behov  hos  synderen. 
Det  gjorde  det  muligt  for  ham  at 
fordømme  synden  uden  at  fordømme 
den  pågældende.  Vi  kan  udvise  kærlig- 
hed til  andre,  selv  når  vi  har  til  opgave  at 
irettesætte  dem.  Vi  må  være  i  stand  til  at 
se  dybt  nok  ind  i  andres  tilværelse  for  at 
se  de  grundlæggende  årsager  til  deres  fejl 
og  mangler. 

Uselvisk  lederskab 

Frelserens  lederskab  var  uselvisk.  Han 
satte  sig  selv  og  sine  egne  behov  tilside  og 
betjente  andre  ud  over  sin  pligt  -  utrætte- 
ligt, kærligt  og  effektivt.  Der  er  så  mange 
af  verdens  problemer  i  dag  som  udsprin- 
ger fra  selviskhed  og  selvoptagethed, 
hvori  alt  for  mange  stiller  overdrevne 
krav  til  livet  og  andre,  for  at  kunne 
tilfredsstille  deres  krav.  Det  er  en  direkte 
modsætning  til  principperne  og  den 
praktiske  udførelse,  der  på  så  fuldkom- 
men måde  blev  illustreret  af  vort  store 
eksempel,  Jesus  fra  Nazaret.  Jesu  leder- 
skab fremhævede  betydningen  af  at  væ- 
re interesseret  i  og  bekymret  for  andre 
uden  derfor  at  søge  kontrol  over  dem. 
Han  var  interesseret  i,  at  hans  tilhængere 


havde  frihed  til  selv  at  vælge.  Et  af  pro- 
blemerne ved  det  manipulerende  leder- 
skab er,  at  det  ikke  udspringer  af  kærlig- 
hed til  andre  men  af  et  behov  for  at 
udnytte  dem.  Sådanne  ledere  sætter  fo- 
kus på  egne  behov  og  ønsker,  og  ikke  på 
andres  behov. 

Jesus  forstod  sig  på  problemer  og  men- 
nesker. Han  var  i  stand  til  omhyggeligt 
at  beregne  på  langt  sigt  virkningen  og 
styrken  af  udtalelser,  ikke  blot  på  dem, 
som  var  der  til  at  høre  dem  i  øjeblikket, 
men  på  dem,  som  ville  læse  dem  2000  år 
senere.  Alt  for  ofte  springer  verdslige 
ledere  ind  for  at  løse  problemer  ved  at 
prøve  at  standse  den  øjeblikkelige  smer- 
te og  derved  skabe  endnu  større  vanske- 
ligheder og  smerte  senere. 

Forpligtelse 

Jesus  vidste,  hvordan  han  skulle  involve- 
re sine  disciple  i  livsprocessen.  Han  gav 
dem  vigtige  og  specielle  ting  at  gøre  til 
bedste  for  deres  udvikling. 
Jesus  stoler  nok  på  sine  tilhængere  til  at 
dele  sit  arbejde  med  dem,  så  de  kan  vok- 
se. Det  er  én  af  de  største  lektier,  vi  kan 
lære  af  hans  lederskab.  Hvis  vi  fejer  an- 
dre mennesker  til  side  for  at  få  en  opgave 
udført  hurtigere  og  mere  effektivt,  vil 
opgaven  måske  blive  udført  godt,  men 
uden  den  vækst  og  udvikling  hos  tilhæn- 
gerne, som.  er  så  vigtig. 
Jesus  var  ikke  bange  for  at  kræve  noget 
af  dem,  som  han  ledte.  Hans  ledelse  var 
ikke  nedladende  eller  blød.  Han  havde 
mod  til  at  kalde  Peter  og  andre  og  for- 
lange, at  de  skulle  forlade  deres  fiskenet 
og  følge  ham,  ikke  efter  at  fiskesæsonen 
var  forbi  eller  efter  næste  fisketur  -  men 
nu!  i  dag!  Jesus  lader  mennesker  vide,  at 
han  tror  på  dem  og  på  deres  muligheder, 
og  på  den  måde  er  han  i  stand  til  at 
hjælpe  dem  til  at  gøre  deres  yderste  for  at 
nå  nye  resultater.  Mens  andre  ville  have 
set  Peter  som  en  fisker,  kunne  Jesus  se 
ham  som  en  magtfuld  religiøs  leder  - 

modig,  stærk  -  som  ville  sætte  sit  præg  på 
en  stor  del  af  menneskeheden.  Ved  at 
elske  andre  kan  vi  hjælpe  dem  til  at  udvi- 
kle sig  ved  at  stille  fornuftige  men  reelle 
forlangender  af  dem. 
Jesus  gav  folk  sandheder  og  opgaver,  der 
var  afpasset  efter  deres  evner.  Han  over- 
vældede dem  ikke  med  mere,  end  de 
kunne  klare,  men  gav  dem  nok  til  at 
udstrække  deres  sjæle.  Jesus  var  interes- 
seret i  den  menneskelige  naturs  grund- 
principper og  i  at  frembringe  vedvaren- 
de forandringer  og  ikke  bare  pyntede 
forandringer. 


Ansvarlighed 

Jesus  lærte  os  at  vi  er  ansvarlige  ikke  blot 
for  vore  egne  handlinger  men  også  for 
vore  tanker.  Det  er  meget  vigtigt  for  os 
at  huske. 

Ansvarlighed  er  selvsagt  ikke  mulig 
uden  faste  principper.  En  god  leder  vil 
huske,  at  han  er  ansvarlig  over  for  Gud 
såvel  som  for  dem,  han  leder.  Ved  at 
forlange  ansvarlighed  af  sig  selv,  er  han 
derfor  bedre  i  stand  til  at  sørge  for,  at 
andre  er  ansvarlige  for  deres  opførsel  og 
deres  ydelse.  Folk  har  tendens  til  at  op- 
træde efter  de  standarder,  som  sættes  af 
deres  ledere. 


Klog  benyttelse  af  tiden 

Jesus  lærte  os  også,  hvor  vigtigt  det  er  at 
bruge  vores  tid  klogt.  Det  betyder  ikke, 
at  der  aldrig  kan  blive  tid  til  fritids- 
beskæftigelser, for  der  må  også  være  tid 
til  overvejelser  og  til  fornyelse,  men  der 
må  aldrig  spildes  tid.  Hvordan  vi  besty- 
rer tid  er  umådelig  vigtigt,  og  vi  kan  være 
gode  bestyrere  af  tid  uden  at  være  hekti- 
ske eller  nævenyttige. 
Klog  styrelse  af  tid  er  i  virkeligheden  den 
kloge  styrelse  af  os  selv. 


Verdsligt  lederskab 

De  mennesker,  som  vi  elsker,  beundrer 
og  respekterer  mest  som  ledere  af  den 
menneskelige  familie,  betragtes  således 
af  os  netop  fordi  de  på  mange  måder 
omfatter  de  egenskaber,  som  Jesus  hav- 
de i  sit  liv  og  i  sit  lederskab. 
Modsat  var  de  ledere  i  historien,  som  har 
været  mest  tragiske  i  deres  forhold  til 
menneskeheden,  tragiske,  netop  fordi  de 
manglede  næsten  enhver  grad  af  de 
egenskaber,  som  kendetegnede  manden 
fra  Galilæa.  Hvor  Jesus  var  uselvisk,  var 
de  selviske.  Hvor  Jesus  var  vitalt  interes- 
seret i  frihed,  var  de  mere  interesserede  i 
kontrol.  Hvor  Jesus  interesserede  sig  for 
at  tjene,  var  de  interesserede  i  positioner. 
Hvor  Jesus  opfyldte  andres  ægte  behov, 
interesserede  de  sig  kun  for  egne  behov 
og  ønsker.  Hvor  Jesus  beskæftigede  sig 
med  sine  disciples  udvikling,  søgte  de  at 
manipulere  med  dødelige.  Hvor  Jesus 
var  fyldt  med  kærlighed  afbalanceret 
med  retfærdighed,  var  de  lige  så  ofte 
fyldt  med  bitterhed  og  uretfærdighed. 
Måske  ville  vi  allesammen  ikke  være  det 
perfekte  forbillede  i  lederskab,  men  vi 
kan  allesammen  gøre  en  alvorlig  indsats 
for  at  nærme  os  det  store  ideal. 


Vores  muligheder 

En  af  de  store  lærdomme,  vi  kan  drage 
fra  manden  fra  Galilæa,  Herren  Jesus 
Kristus,  er  den,  at  du  og  jeg  i  os  indebæ- 
rer umådelige  muligheder.  Ved  at  opfor- 
dre os  til  at  blive  fuldkomne,  således 
som  vor  Fader  i  Himmelen  er  fuldkom- 
men, hånede  eller  plagede  Jesus  os  ikke. 
Han  fortalte  os  en  magtfuld  sandhed  om 
vore  muligheder. 

Vi  er  ikke  fuldkomne,  sådan  som  Jesus 
var  det,  men  med  mindre  dem,  der  omgi- 
ver os,  kan  se  os  stræbe  og  udvikle  os,  vil 
de  ikke  være  i  stand  til  at  se  på  os  som  et 
forbillede,  og  de  vil  betragte  os  som  min- 

dre  end  fuldt  alvorlige  med  hensyn  til 
det,  der  skal  udføres. 

Enhver  af  os  har  flere  muligheder  for  at 
gøre  godt  og  til  at  være  gode  end  vi 
nogen  sinde  benytter.  Disse  muligheder 
ligger  overalt  omkring  os.  Ligegyldigt 
hvilken  størrelse  vores  nuværende  indf- 
lydelsescirkel  har,  kan,  hvis  blot  vi  for- 
bedrer vores  øjeblikkelige  indsats  en  lille 
smule,  den  cirkel  forstørres.  Der  er  man- 
ge mennesker,  som  venter  på  at  blive 
berørt  og  elsket,  hvis  bare  vi  er  interesse- 
rede nok  til  at  forbedre  vores  indsats. 
Vi  må  huske,  at  de  dødelige,  vi  træffer  på 
parkeringspladser,  kontorer,  i  elevato- 
rer og  andre  steder,  er  den  del  af  menne- 
skeheden, som  Gud  har  givet  os  at  holde 
af  og  tjene.  Det  vil  kun  gøre  os  lidet  godt 
at  tale  om  menneskenes  almindelige 
broderskab,  hvis  ikke  vi  kan  betragte 
alle  dem  omkring  os  som  vore  brødre  og 
søstre.  Hvis  det  billede  på  menneskelig- 
hed, vi  udviser,  forekommer  lidet 
strålende  eller  meget  lille,  bør  vi  erindre 
den  lignelse,  som  Jesus  gav  os,  og  hvori 
han  mindede  os  om,  at  storhed  ikke  altid 
er  et  spørgsmål  om  størrelse  eller  vægt, 
men  om  ens  livs  egenskaber.  Hvis  vi  gør 
godt  med  vore  talenter  og  med  mulighe- 
derne omkring  os,  vil  det  ikke  gå  ube- 
mærket hen  for  Gud.  Og  til  dem,  som 
gør  godt  med  de  muligheder,  der  gives 
dem,  vil  endnu  mere  blive  givet! 

Skrifterne  indeholder  mange  vidunderli- 
ge tilfælde,  der  kan  studeres  af  ledere, 
som,  ulig  Jesus,  ikke  er  fuldkomne  med 
alligevel  særdeles  effektive.  Det  ville 
gøre  os  alle  sammen  godt,  om  vi  ville 
læse  om  dem  -  og  læse  dem  ofte.  Vi 
glemmer,  at  skrifterne  præsenterer  os 
for  århundreder  af  erfaringer  i  ledelse, 
og,  endnu  vigtigere,  de  faste  principper 
hvorpå  virkeligt  lederskab  må  hvile,  hvis 
det  skal  få  succes.  Skrifterne  er  i  virkelig- 
heden instruktionshåndbøger  for  den 
kommende  leder. 


Den  fuldkomne  leder 

Måske  er  det  allervigtigste,  jeg  kan  sige 
om  Jesus  Kristus,  mere  vigtigt,  end  hvad 
jeg  ellers  har  sagt,  at  han  lever.  Han 
omfatter  og  indebærer  virkelig  alle  disse 
dyder  og  egenskaber,  som  skrifterne  ta- 
ler om.  Hvis  vi  kan  komme  til  at  forstå 
det,  kender  vi  da  den  centrale  virkelig- 
hed om  mennesket  og  universet.  Hvis  vi 
ikke  accepterer  den  sandhed  og  den  rea- 
litet, vil  vi  ikke  have  de  faste  principper 
eller  den  gennemgribende  sandhed, 
hvorved  vi  skal  leve  vort  liv  i  lykke  og  i 
tjeneste.  Med  andre  ord  vil  vi  finde  det 
meget  vanskeligt  at  være  ledere  af  betyd- 
ning, med  mindre  vi  erkender  virkelig- 
heden af  den  fuldkomne  leder,  Jesus 
Kristus,  og  lader  ham  blive  det  lys,  hvor- 
ved vi  ser  det  på  den  måde!  El 


Fra  en  tale  holdt  til  De  unge  Præsidenters 
organisation,  Sun  Valley  i  Idaho,  den  15. 
januar  1977 

Kirke-  og  verdenshistorisk 
tidstabel  1847-1877 


1847     Pionererne  når  Saltsødalen. 

Brigham  Young  er  kirkens  anden  præsi- 
dent. 


1850-54  Kirken  påbegynder  talrige  missioner  i 
Europa;  også  missioner  i  Stillehavet, 
Indien  og  Sydamerika. 

1852     Læren  om  polygami  offentliggøres. 

1857     USA  tropper  sendes  til  Utah. 


1867     Tabernakelet  færdiggøres. 


1869     Young  Ladies'  Retrenchment  Association 
(senere  UK-GUF)  organiseres. 


1874  Den  forenede  Orden  oprettes  nogle  steder. 

1875  Young  Men's  Improvement  Association 
(UM-GUF)  oprettes.  Brigham  Young 
Academy  (senere  BYU)  oprettes. 


1877     Brigham  Young  dør. 


1846-1932  Tidsperiode  med  stor  emigration  fra 
Europa  til  Amerika. 

1848  Spontan  revolution  overalt  i  Europa.  Dan- 
mark i  kryg  mod  Tyskland. 

1849  Guldfeber  i  Californien. 
1850-55  Taipingoprøret  i  Kina. 


1853-56  Krimkrigen. 

1859     Charles  Darwin  offentliggør  sin  „Arternes 
oprindelse". 

1861     Frigørelse  af  russiske  bønder. 

1861-65  Borgerkrig  i  USA. 

1864  Pasteurisering  udvilket. Danmark  i  krig 
mod  Tyskland. 

1865  Den  første  antiseptiske  operation. 

1866  Preussisk-italiensk  krig  mod  Østrig. 

1868-1912  Japan  får  vestlig  indflydelse  og  moder- 
nisering magten. 

1869  Suezkanalen  åbnes.  Amerikas  første  tran- 
skontinentale jernbane  færdiggøres  ved 
Promontory  summit  i  Utah. 

1870  Italiensk  enhed  gennemføres 

1870-71  Den  fransk-preussiske  krig.  Tyskland 
forenes  i  1871. 


1876     Telefonen  opfindes. 

Et  sted  ude  i  vesten  - 

1847-1877 


Glen  M.  Leonard 


Billede  af  Præsident  Street  og  Brigham  Youngs  hjem  i  Salt  Lake  City  midt  i  1860'erne. 


De  tredive  år  af  Brigham  Youngs  præsi- 
dentskabstid  strakte  sig  fra  udvandrin- 
gen fra  Nauvoo  gennem  en  tid  med  rela- 
tiv fred  og  betydelig  vækst  for  kirken. 
Befriede  for  de  truende  pøbelangreb  i  de 
foregående  år  etablerede  de  hellige  mere 
end  350  blomstrende  samfund  i  det  nor- 
damerikanske vestlige  område,  og  kir- 
kens medlemskab  mere  end  tredobledes 
i  størrelse  (til  omkring  150.000).  Brig- 
ham Young  vandt  de  helliges  respekt  og 
tillid,  ledede  koloniseringsaktiviteterne 
og  blev  den  første  guvernør  over  Utah 
territoriet.  De  hellige  indførte  religiøse 
programmer,  som  var  blevet  præsente- 
ret af  Joseph  Smith,  og  efterfølgende 


profeter  skabte  nye  hjælpe- 
organisationer for  unge  mennesker.  Og 
missioneringen  udvidedes  til  nye  dele  af 
verden. 

På  tidspunktet  for  udvandringen  fra 
Nauvoo  i  1846  boede  omkring  14.000 
medlemmer  i  det  vestlige  Illinois  og  øst- 
lige Iowa.  Den  øjeblikkelige  udfordring 
for  kirkens  ledere  var  at  hjælpe  med  til  at 
finde  et  nyt  sted  for  næsten  hele  byen 
Nauvoo  og  at  transportere  de  tusinder 
andre  hellige  fra  fjerntliggende  grene 
hen  til  et  nyt  indsamlingssted.  Denne 
forbløffende  masseemigration  fortsatte 
i  5-6  år  og  udstraktes  derefter  til  mere 
end  et  halvt  århundrede. 


19 


At  flytte  en  familie  hen  over  1600  km.  af 
ubeboede  sletter  og  bjerge  var  en  van- 
skelig og  kostbar  opgave.  Ikke  enhver 
kunne  skaffe  de  nødvendige  midler  til  at 
købe  en  vogn,  okser  og  de  forsyninger, 
der  var  nødvendige  til  den  tre  måneder 
lange  rejse.  I  1847  indbød  Brigham 
Young  medlemmerne  i  Utah  til  at  skæn- 
ke penge  og  forsyninger  som  hjælp  til 
disse.  Det  blev  begyndelsen  til  Perpetual 
Emigration  Fund  (det  vedvarende  emi- 
grationsfond),  der  fortsatte  lige  til  1887. 
Europæiske  og  amerikanske  hellige 
lånte  efter  behov  fra  fondet  til  at  finan- 
ciere  deres  emigration.  Når  de  så  senere 
blev  i  stand  til  det,  tilbagebetalte  de 
lånet,  så  pengene  kunne  udlånes  til  nye 
trængende. 

Mellem  1856  og  1860  vandrede  mere  end 
3000  mennesker  (en  trediedel  af  emi- 
granterne) til  Utah  fra  endepunktet  af 
jernbanelinien  i  Iowa  City  i  staten  Iowa, 


idet  de  trak  deres  forsyninger  på 
håndkærrer  som  de  kørte  tværs  over  de 
bakkede  sletter,  ledsaget  af  nogle  få  he- 
ste- eller  oksetrukne  vogne  i  hvert  korn- 


Den  øjeblikkelige  udfordring 

for  kirkens  ledere  var  at 

hjælpe  med  til  at  finde  et  nyt 

sted  for  næsten  hele  byen 

Nauvoo  og  at  transportere 

de  tusinde  andre  hellige  fra 

fjerntliggende  grene  hen  til  et 

nyt  indsamlingssted. 


pagni  til  at  transportere  tungere  baga- 
ge. 

I  det  første  år  dette  system  virkede,  kom 
det  fjerde  og  femte  kompagni  ledet  af 

Børnestjernen 

3/1980 


Louisas  havmåger 


Charla  Zeeman 

En  lillebitte  solstråle  skinnede 
tappert  gennem  en  revne  mellem 
bjælkerne  i  hendes  soveværelse  og 
legede  hen  over  Louisas  ansigt.  Hun 
strakte  sig  dovent  og  lyttede  til 
havmågernes  skrigen  udenfor  det  lil- 
le vindue. 

Det  var  som  om  de  kaldte  på  hende 
for  at  komme  ud  at  lege.  Louisa  vid- 
ste godt,  at  de  var  kommet  for  at  få 
deres  sædvanlige  morgenmad  i  form 
af  orme  og  insekter  og  måske  lejlig- 
hedsvis en  mus  fra  markerne  rundt 


om  den  voksende  nybygd.  Hun  hav- 
de vænnet  sig  til  at  tænke  på 
mågerne  som  hendes  egne,  fordi  de 
hver  morgen,  når  solen  hævede  sig 
op  over  bjergene,  allerførst  slog  sig 
ned  på  marken  lige  ved  hendes  vin- 
due og  derefter  flyttede  over  på  an- 
dre marker. 

Sagte  sneg  hun  sig  ud  af  sengen  og 
ned  på  det  ru  gulv  og  derfra  ned  ad 
trappen  til  hyttens  clør.  Hun  smile- 
de, idet  hun  sneg  sig  udenfor.  Far 
havde  bygget  ét  af  de  få  toetages 
bjælkehuse.  Han  havde  planer  om  at 
dække  ydervæggene  med  puds,  en- 
gang når  han  ikke  havde  så  travlt. 
Louisa  anbragte  sig  på  sit  yndlings- 
sted på  verandaen  ved  hjørne- 
stolpen for  at  sidde  uden  at  bevæge 
sig  og  betragte  mågerne.  Hun  arran- 
gerede flonelsnatdragten  omkring 
sine  bare  tæer  for  at  holde  den  kolde 
morgenluft  ude.  Hendes  bløde,  bru- 
ne hår  faldt  smukt  ned  over  skuldre- 
ne, og  hendes  klare,  blå  øjne  syntes 
at  skinne  lige  så  lyst  som 
solstrålerne. 

Med  en  blød  lyd  åbnedes  døren 
igen,  og  hendes  lille  bror,  Thomas 
krøb  stille  ned  ved  hendes  side.  Den 
skarpe  lyd  af  faderens  økse  fra 
træerne  på  den  anden  side  af  mar- 
ken, og  riendes  moders  stille  nynnen 
i  haven  brød  den  smukke  morgens 

stilhed.  Thomas  gabte  søvnigt  og 
stirrede  ud  på  fuglene  på  marken. 
„Far  hugger  brænde  til  vinteren,  og 
mor  luger  i  haven,  så  grøntsagerne 
kan  vokse  sig  store,"  hviskede  Loui- 
sa meget  forsigtigt  for  ikke  at  gøre 
mågerne  bange.  Fuglene  blev  ved 
med  at  æde,  som  om  Louisa  og  Tho- 
mas slet  ikke  var  der. 
„Fortæl  mig  noget  mere  om 
havmågerne,  Louisa,"  sagde  Tho- 
mas søvnigt.  „Vil  du  ikke  nok?" 
Han  var  for  lille  til  at  huske,  da  de 
drog  over  sletterne  i  overdækkede 
vogne  til  Utah.  Men  Louisa  huske- 
de. 

„Mor  og  far  pakkede  vores  tøj,  tæp- 
per, potter  og  pander,  tallerkener, 


madvarer  og  alt  mulig  andet  i  vog- 
nen. Jeg  tog  min  dukke  og  hjalp  med 
nogle  mindre  ting.  Far  spændte  ok- 
serne for  vognen,  og  vi  begyndte  vo- 
res lange  rejse.  Jeg  havde  aldrig  set 
okser  før.  For  mig  så  de  ud  ligesom 
store  brune  køer." 
„Hvad  med  havmågerne,  Louisa?" 
Thomas  brød  sig  ikke  om  at  høre 
om  alt  det  besvær  de  havde,  da  de 
rejste  til  deres  nye  hjem  i  bjergene. 
„Da  vi  kom  til  Utah,  hjalp  jeg  far  og 
mor  med  at  så.  Det  tog  far  to  dage  at 
bryde  den  hårde  jord,  så  vi  kunne  så. 
Hele  dagen  arbejdede  vi  og  lagde  ét 
frø  ad  gangen  i  jorden." 
„Hvor  var  jeg  henne?"  spurgte  Tho- 
mas. \ 
„Det  kan  du  ikke  huske,  for  du  var 
bare  et  lille  barn  dengang  og  havde 
kun  lige  lært  at  gå,"  svarede  Louisa 
stille.  „Men  da  de  nye  planter  lige 

var  kommet  op  og  var  så  store," 
Louisa  målte  et  stykke  med  fingre- 
ne, „kom  der  nogle  græshopper  og 
begyndte  at  æde  dem.  Og  der  kom 
flere  og  flere  af  dem." 
„Hvad  er  græshopper?" 
„Thomas,  du  ved  da,  hvad  græshop- 
per er.  Det  er  disse  skinnende  sorte 
insekter.  De  skraber  vingerne  mod 
hinanden  for  at  lave  den  knirkende 
lyd  om  natten,"  svarede  Louisa. 
„Jo  . .  .  men  fortæl  mig  noget  om 
havmågerne." 

Louisa  fortsatte  sin  historie.  „Alle 
sammen  fik  fat  på  stokke  og  skovle 
og  hvad  de  ellers  kunne  finde  og  be- 
gyndte at  tærkse  løs  på  græshopper- 
ne. Men  der  kom  bare  flere  og  flere 
af  dem.  Til  sidst  gav  folk  op.  De 
kunne  ikke  dræbe  alle  græshopper- 


ne.  De  ville  æde  al  den  høst  op,  som 
vi  skulle  leve  af  til  vinter." 
Der  kom  tårer  i  Louisas  øjne,  da 
hun  kom  til  at  tænke  på,  hvordan 
hun  havde  grædt.  Hun  var  kun  fire 
år  dengang.  Nu  var  Louisa  otte  og 
for  stor  til  at  græde.  Men  somme 
tider  gjorde  hun  det  alligevel,  når 
hun  var  kommet  til  skade  eller  var 
bange. 

„Hvornår      kom      havmågerne?" 
spurgte  Thomas. 

„Far  og  mor  og  alle  de  andre  bad  til 
vor  himmelske  Fader  om,  at  høsten 
ville  blive  reddet  fra  de  sultne  græs- 
hopper. Og  det  varede  ikke  længe, 
før  de  blev  overraskede  over  at  høre 
en  lyd  fra  himlen.  Jeg  så  op  og  fik  øje 
på  havmågerne.  Til  at  begynde  med 
så  de  ud  som  endnu  flere  græshop- 
per. Jeg  havde  aldrig  før  set  en 
havmåge  her,  selv  om  jeg  var  vant  til 
at  se  dem,  da  vi  sejlede  over  havet, 
før  vi  rejste  vestpå  i  vognen." 
Louisa  ventede  på,  at  Thomas  skulle 
opmuntre  hende  til  at  fortsætte  hi- 
storien, men  han  lå  bare  stille  ved 
siden     af     hende.     Himlen     var 
mørkeblå    med    strimer   af  hvide 
skyer    højt    oppe.    De    fleste    af 
mågerne  var  stille,  men  engang  imel- 
lem var  der  én,  som  skreg. 
„Havmågerne  slog  sig  ned  på  jorden 
og  åd  alle  græshopperne,"  fortsatte 
Louisa.  „Ingen  havde  nogen  sinde 
før  set  dem  i  dalen.  Nogle  menne- 
sker siger,  at  de  har  været  der  hele 
tiden.  Men  jeg  tror,  at  vor  himmel- 
ske Fader  sendte  dem  til  os,  da  folk 
bad.  Hvad  tror  du,  Thomas?" 
Men  Thomas  svarede  ikke.  Han  var 
faldet  i  søvn  i  det  varme  solskin. 

Janets  håb 


Margorie  B.  Newton 


Janet  lå  i  en  fordybning  i  sandet  og  be- 
tragtede de  svømmende  mennesker  ud 
for  kysten  nedenunder.  Der  var  bare  en 
halv  snes  af  dem  i  eftermiddag.  Den  au- 
stralske vind  blæste  det  stikkende  sand 
omkring  de  bare  ben  og  ind  i  øjnene.  De 
fleste  mennesker  ventede  med  at  gå  ud  at 
svømme  til  aften,  hvor  vinden  plejede  at 
løje  af.  I  aften  ville  stranden  være  fyldt 
med  mennesker,  der  prøvede  at  køle  af 
efter  den  varme  dag. 
Janet  snappede  en  lille  gren  fra  en  busk 
og  brugte  den  til  at  vifte  fluerne  væk  fra 
sine  ben.  Det  er  ikke  retfærdigt,  tænkte 
hun.  Andre  mennesker  kan  rejse  til  New 
Zealand.  Jeg  ville  ønske,  jeg  kunne. 
Hendes  far  var  grenspræsident,  men 
hans  familie  havde  ikke  penge  nok  til  at 
rejse  til  templet  på  New  Zealand  sam- 
men med  dem,  der  skulle  rejse  dertil  i 
næste  måned  for  at  blive  beseglede  til 
deres  familier. 


I 


„Da  lille  Richard  blev  født,  brugte  vi  de 
penge,  vi  havde  sparet  op,  til  at  betale 
lægen  og  hospitaler,"  havde  hendes  mor 
forklaret.  „Så  vi  kan  ikke  tage  med 
gruppen  i  år." 

Janet  smækkede  fluedøren  i  og  skyndte 
sig  ned  til  klitterne,  hendes  yndlingssted, 
når  hun  skulle  tænke. 
Der  er  simpelthen  igen  steder,  hvorfra  vi 
kan  få  penge  til  en  sådan  rejse,  afgjorde 
hun  med  sig  selv.  Hun  vidste,  at  bedste- 
far Turner  havde  penge,  men  han  ville 
ikke  hjælpe.  Han  havde  aldrig  tilgivet  at 
hendes  mor  havde  sluttet  sig  til  kirken 
og  giftet  sig  med  hendes  far. 
Janet  elskede  sin  bedstefar,  selv  om  det 
var  sjældent,  at  hun  så  ham.  Måske  bur- 
de jeg  besøge  ham,  tænkte  hun,  mens 
hun  viftede  sand  ud  af  øjnene.  Måske  er 
han  bare  ensom. 

Og  mens  Janet  tænkte  på  ham  nu,  be- 
sluttede hun  sig  til  at  besøge  ham. 


Efter  skoletid  den  næste  dag  gik  hun 
langsomt  op  ad  bakken  hen  mod  bedste- 
far Turner  s  hus.  Hun  var  ivrig  efter  at  se 
ham,  men  hun  var  også  en  smule  nervøs. 
Få  minutter  senere  stod  hun  på  den  bre- 
de veranda  og  bankede  på  fordøren  i  det 
store  hus.  Ingen  lukkede  op.  Men  Bluey, 
bedstefars  hyrdehund,  gøede  rasende. 
Janet  gik  hen  til  hjørnet  af  huset  og  så 
hunden  bundet  i  skyggen  af  pebertræet. 
Måske  var  bedstefar  nede  i  baghaven. 
Janet  gik  hen  til  hunden.  „Hvad  er  der  i 
vejen,  Bluey?"  spurgte  hun.  „Kan  du 
ikke  huske  mig?  Jeg  har  ganske  vist  ikke 
været  her  længe.  Hvor  er  bedstefar?" 
I  det  samme  lagde  Janet  mærke  til,  at 
hunden  gik  omkring  sin  tomme 
vandskål.  „Du  er  tørstig,  Bluey!  Bedste- 
far må  være  syg,  for  han  ville  aldrig 
glemme  at  give  dig  vand  på  en  så  varm 
dag  som  denne."  Hun  løb  tilbage  til  hu- 
set. 

„Hjælp!"  Stemmen  lød  meget  svag.  Igen 
lød  det  som  langt  borte  fra:  „Hjælp!" 
Hen      over      gårdspladsen,      gennem 
køkkenhaven  og  forbi  det  store  jacaran- 
datræ  spurtede  Janet.  Og  der,  i  døren  ind 
til  hønsehuset  lå  bedstefar. 
„Jeg  faldt  over  jacaranderoden,"  mum- 
lede bedstefar.  „Jeg  ville  have  hugget 
den  væk  for  længe  siden.  Jeg  tror,  jeg  har 
brækket  hoften,  og  jeg  har  ligget  her 
siden  tidligt  i  morges,  da  jeg  gik  herned 
for  at  fodre  hønsene.  Jeg  troede  aldrig, 
der  ville  komme  hjælp." 
„Åh  bedstefar,  jeg  er  så  ked  af  det," 
trøstede  Janet,  „Men  nu  skal  jeg  løbe 
efter  hjælp." 
Hun  løb  ind  i  huset,  fandt  telefonen  og 


drejede  nummeret  til  hospitalet.  Hun 
talte  hurtigt  men  omhyggeligt  og  bad 
dem  sende  en  ambulance  til  mr.  Turners 
hus  på  toppen  af  bakken  på  Murray 
Road. 

Et  par  dage  efter,  da  bedstefar  følte  sig 
meget  bedre  tilpas,  samledes  en  lille  fa- 
milie omkring  hospitalssengen.  Bedste- 
far holdt  Janets  hånd.  „Jeg  har  aldrig 
været  så  glad  for  at  se  nogen,  som  jeg  var 
for  at  se  dig,  unge  dame.  Men  hvordan 
kan  det  være,  at  du  kom  netop  som  jeg 
havde  brug  for  dig?" 
„Jeg  syntes,  jeg  trængte  til  at  se  dig  og 
tænkte,  at  jeg  ville  bede  dig  være  gode 
venner  med  os,"  svarede  Janet. 
„I  lang  tid  har  jeg  været  ked  af,  at  jeg  har 
været  så  stædig,"  indrømmede  bedste- 
far. „Men  jeg  var  for  stolt  til  at  sige  det. 
Hvad  der  skete  forleden,  viste  mig,  at  jeg 
har  brug  for  min  familie." 
„En  kirke  burde  aldrig  splitte  en  fami- 
lie," fortsatte  bedstefar,  „så  når  jeg  bli- 
ver lidt  bedre,  vil  jeg  besøge  jeres  kirke 
sammen  med  jer." 

„Det  bliver  dejligt,"  sagde  Janet,  idet 
hun  knugede  bedstefars  hånd. 
„Vores  kirke  forener  familier,"  forklare- 
de far.  „Vi  vil  gerne  fortælle  dig  alt  om 
den.  Vi  havde  håbet  at  rejse  til  New  Zea- 
land templet  i  næste  måned,  hvor  vi  vil 
blive  beseglet  til  hinanden  som  familie, 
men  vi  er  ikke  i  stand  til  at  gøre  det. 
Måske,  hvis  vi  venter  et  år,  vil  vi  få  end- 
nu et  betydningsfuldt  medlem  af  vores 
familie  med  os."  Far  smilede  til  dem. 
„Det  vil  sandelig  være  værd  at  vente  på!" 
Og  Janet  følte  en  varm  glød  i  sig  ved  det 
løfte.  □ 


Ældste  Franklin  D.  Richards 


Min  far  og  mor  troede  fast  på  prin- 
cippet om  at  arbejde,  og  de  sørgede 
for,  at  deres  seks  drenge  havde  rige- 
ligt at  gøre. 

Selv  om  jeg  var  den  yngste  i  fami- 
lien, havde  jeg  min  del  af  arbejdet  i 
hus  og  have.  For  at  være  sikker  på, 
at  jeg  ikke  løb  tør  for  arbejde  og  for 
at  hjælpe  mig  til  at  udvikle  en  for- 
nemmelse af  ansvar,  havde  far  fået 
bygget  nogle  hønsehuse  og  en  gård  i 
vores  baghave.  Han  fyldte  dem  med 
en  flok  på  omkring  et  halvt  hundre- 
de høns,  og  det  var  min  opgave  at 
fodre  og  vande  hønsene,  holde  huse- 
ne rene  og  samle  æggene. 


Om  sommeren  samlede  jeg  græs  ef- 
ter slåmaskinen  og  lagde  det  til  tørre 
på  taget  af  det  ene  hønsehus.  Når 
det  var  tørt,  lagde  jeg  det  i  sække.  Og 
om  vinteren  tømte  jeg  dette  afklip- 
pede, nu  tørre  græs  ud  i  fade,  hældte 
varmt  vand  over  det  og  fodrede 
hønsene  med  det. 

Ved  at  sørge  så  godt  for  hønsene 
havde  vi  rigeligt  med  æg  til  at  til- 
fredsstille familiens  behov.  Far  sag- 
de, at  jeg  måtte  få  overskuddet  af  æg 
og  sælge  dem  og  bruge  pengene  til 
mit  eget  behov. 

Jeg  opdagede,  at  naboerne  var  glade 
for  at  få  gode,  friske  æg,  og  jeg  fik 
hurtigt  lagt  en  ægrute  med  regel- 
mæssige aftagere.  Disse  kunder  blev 
mine  gode  venner.  Det  blev  begyn- 
delsen til  mange  lykkelige  bekendt- 
skaber, som  har  holdt  i  årevis. 


Æg  til  salg 


Selv  om  jeg  kun  var  en  stor  dreng,  da 
jeg  begyndte  i  ægbranchen,  følte  jeg 
mig  meget  voksen  ved  at  have  mine 
egne  penge  at  bruge.  Jeg  tjente  også 
nogle  ekstra  penge  ved  at  løbe  ærin- 
der og  udføre  små  jobs  for  folk  i 
nabolaget,  og  far  betalte  mig  for  at 
hjælpe  på  gården  om  sommeren.  Så 
jeg  begyndte  at  spare  op  af,  hvad  jeg 
syntes  var  en  masse  penge. 
Mine  forældre  havde  belært  mig  om 
tiende.  De  fortalte  mig,  at  tiende  er 
at  give  Herren  ti  øre  ud  af  hver  kro- 
ne, jeg  tjente  eller  50  øre  ud  af  hver  5 
kroner  jeg  tjente.  De  lærte  mig  også, 
at  tiende  er  en  befaling  fra  vor  him- 
melske Fader,  og  at  det  at  betale 
tiende  er  en  god  måde  for  os  at  vise 
vor  kærlighed  til  ham  og  vores 
påskønnelse  for  alle  de  velsignelser, 
han  giver  os. 

Ved  årets  slutning  tog  jeg  min  tiende 
i  en  stor  konvolut,  fyldt  med 
femører,  tiører  og  nogle  få  sedler 
med  til  biskoppen  til  tiende- 
opgørelsen. Jeg  har  endnu  tiende- 
kvitteringen (den  gang  kaldtes  det 
en  kvittering  fra  Biskoppens 
Forrådshus),  jeg  fik,  da  jeg  var  otte 
år  gammel.  Den  var  for  7l/2  dol- 
lars (ca.  40  kroner)  og  var  dateret 
den  31.  december  1908. 
Jeg  er  taknemmelig  for,  at  jeg  havde 
en  far  og  en  mor,  der  som  stor  dreng 
lærte  mig  glæden  ved  at  arbejde  og 
betydningen  af  at  betale  tiende.  Jeg 
er  sikker  på,  at  mange  af  de  velsig- 
nelser, jeg  har  kunnet  glæde  mig 
over  i  mit  liv,  er  kommet  til  mig, 
fordi  jeg  har  været  lydig  mod  tiende- 
loven. □ 


Bare 

for 

sjov 


Hvad  er 
det? 

Farvelæg  alle 

felterne  med 

numrene  2,  4,  6 

og  8,  så  vil  du 

kunne  se,  hvad 

det  er  for  et 

stort  dyr. 


To  af  de  små 

eskimoer  ser  ens 

ud. 

Kan  du  finde  ud 

af,  hvilke  det  er, 

har  du  klaret 

denne  leg. 


ESKIMOKAJAKKER 


Side  20:  Tabernaklet  på  Temple  Square  i 
Salt  Lake  City,  påbegyndt  i  1863.  Foto  af 
Charles  R.  Savage  taget  forud  for 
Tabernaklets  fuldførelse  i  1867. 


Det  oprindelige  Tabernakel  på  Temple 
Square,  færdiggjort  i  1852.  Foto  af  Marcena 
Cannon. 


Præsident  Brigham  Young  udpegede  stedet 
for  Salt  Lake  templet  den  28.  juli  1847.  Og 
den  14.  februar  1853  gravede  han  det  første 
spadestik  og  Heber  C.  Kimball  indviede 
stedet.  Fotografiet  af  ceremonien  og 
indvielsen  blev  taget  af  Marcena  Cannon. 


James  A.  Willie  og  Edward  Martin,  for 
sent  afsted  på  året  på  grund  af  forsinkel- 
ser ved  levering  af  håndkærrer.  De 
hårdføre  pionerer  blev  fanget  af  en  tidlig 
snestorm  i  Wyoming.  Da  Brigham 
Young  fik  nys  om  forsinkelsen,  indsam- 
lede han  fødevarer,  tøj,  heste,  okser  og 
vogne  for  at  komme  dem  til  hjælp.  Beg- 
ge kompagnier  blev  reddede,  men  først 
efter  at  mere  end  200,  omkring  hver  fem- 
te af  gruppen  var  frosset  ihjel.  Den  sidste 
gruppe  nåede  deres  bestemmelsessted  i 
slutningen  af  november. 
Nye  emigranter,  der  ankom  til  Salt  Lake 
City,  blev  budt  velkommen  af  præsident 
Young  eller  andre  generalautoriteter  og 
blev  derefter  fejret  ved  en  fest  af  de  for- 
skellige ward  i  byen.  Lokale  familier  var 
værtsfolk  for  emigranterne,  indtil  de 
kunne  finde  sig  et  permanent  hjem. 
Nogle  blev  sendt  til  fjerntliggende  ny- 
bygder  eller  fik  til  opgave  at  være  med  til 


at  kolonisere  nye  områder,  mens  atter 
andre  fik  anvist  et  stykke  land  og  arbejde 
i  Salt  Lake  City. 

De  2000  pionerer,  som  nåede  Salt  Lake 
dalen  i  efteråret  1847,  kunne  glæde  sig 
over  en  forholdsvis  mild  vinter.  Imidler- 
tid var  der  ikke  meget  mel  at  få,  og 
grøntsager  var  vanskelige  at  skaffe.  Da 
foråret  kom,  tyede  nybyggerne  til  Sego- 
liljen  og  andre  rodfrugter  og  grønt  for  at 
undgå  sult.  I  marts  måned  såedes  frø  til 
høsten  i  1848,  der  var  af  vital  betydning 
for  dem.  Tørke  og  frost  sent  på  foråret 
skadede  en  del  af  planterne.  Sent  i  maj 
måned  sværmede  sorte  græshopper  ind 
over  det  modnende  korn  og  spirende 
forårssåede  afgrøder.  Anstrengelser  for 
at  drukne,  knuse  eller  brænde  de 
indstrømmende  insekter  forekom 
frugtesløse.  Pionerfamilierne  fik  en 
stærkt  reduceret  høst  det  år,  men  det 
ville  have  været  meget  værre,  hvis  det 

ikke  havde  været  for  de  flokke  af 
havmåger,  som  sværmede  ind  fra  øerne  i 
den  store  Saltsø.  Fuglene  forslugte  sig 
på  græshopperne  og  reddede  det  meste 
af  den  uundværlige  høst.  De  hellige  knæ- 
lede i  taknemmelighed  mod  Gud  for 
denne  betimelige  indgriben. 
Den  anden  vinter  (1848-49)  var  en  alvor- 
lig prøvelse  for  de  mormonske  nybygge- 
re. Både  de  hellige  og  deres  kvæg  og 
andre  dyr  led  meget.  Brænde  var  vanske- 
ligt at  skaffe,  og  fødevareforsyningerne 
svandt  hurtigt  ind.  Nogle  familier  kogte 
huder  for  at  skaffe  lidt  at  spise.  De,  som 
havde  overskydende  fødevarer  delte 
gavmildt  med  andre,  der  var  mindre  hel- 
digt stillede,  og  kolonien  overlevede. 
Under  guldfeberen  i  1849  standsede 
mange  af  de  rejsende  vestpå  op  i  Salt 
Lake  City,  før  den  sidste  del  af  deres 
rejse  hen  over  ørkenen.  De  hellige  havde 
direkte  udbytte  af  disse  rejsende  ved  at 
tilbyde  deres  tjeneste,  fx.  som  smede  (der 
kunne  sko  deres  heste)  og  ved  at  sælge 
eller  bytte  heste  og  kvæg.  Endnu  vigtige- 
re var  det,  at  de  overlæssede  guldsøgere 
og  handlende,  der  rejste  vestpå,  solgte  af 
deres  overskydende  tøj,  værktøj  og  red- 
skaber til  stærkt  nedsatte  priser.  På 
grund  af  denne  handel  fik  Utahs  grænse- 
økonomi et  betrængt  skub  opad,  og  kir- 
ken blev  snart  i  stand  til  at  kalde  sine 
medlemmer  til  fornyet  interesse  for  mis- 
sionering. 

Mange  omvendte  var  kommet  fra  det 
nordlige  Europa  under  årene  i  Nauvoo, 
og  disse  lande  vedblev  med  at  producere 
emigranter.  Men  i  1850'erne  begyndte 
ældster  at  prædike  i  Latinamerika,  øer- 
ne i  Stillehavet,  samt  i  Asien,  Indien  og 
Sydafrika. 

Ved  generalkonferencen  i  oktober  1849 
kaldte  præsident  Young  missionærer  til 
det  sydlige  Californien,  Tahiti,  Italien, 
Schweiz,  Danmark,  Sverige,  Island, 
Frankrig,  Tyskland  og  England.  Æld- 
sterne  Lorenzo  Snow  og  John  Taylor 


ledede  indsatsen  i.det  centrale  og  sydlige 
Europa,  ældste  Erastus  Snow  i  Skandi- 
navien. Det  næste  år  ledede  ældste  Par- 
ley  P.  Pratt  en  delegation  til  Sydamerika 
og  George  Q.  Cannon  førte  en  lille  grup- 
pe til  Hawaii.  I  1851  påbegyndte  misso- 
nærer  arbejdet  i  Australien,  New  Zea- 
land og  Tasmanien.  I  1852  sendte  en 
særlig  konference  i  august  måned  æld- 
ster for  at  prædike  i  Gibraltar,  Malta, 
Preussen,  Sydafrika,  Jamaica,  Kina, 
Thailand,  Ceylon  og  Indien.  I  bogstave- 
ligt talt  hvert  enkelt  tilfælde  mødte  mis- 
sionærerne formidabel  modstand.  Med 
undtagelse  af  Nordeuropa  fik  de  kun 
omvendt  få.  For  de  fleste  nye  missioner 
var  forholdene  i  1850'erne  endnu  ikke 
rigtige  for  forkyndelse  af  evangeliet.  Vir- 
kelig fremgang  opnåedes  blandt  de  eu- 
ropæiske emigranter  og  de  indfødte  po- 
lynesere  fra  Australien,  New  Zealand  og 
Hawaii. 

Mange  af  ældsterne  som  vendte  tilbage 
til  Utah  midt  i  halvtredserne,  blev  kaldet 
til  at  forsvare  de  sidste  dages  helliges 
politiske  rettigheder.  I  1856  rapportere- 
de visse  territorialofficerer,  der  var  ud- 
pegede af  De  forenede  Stater,  falske  ryg- 
ter til  De  forenede  Staters  præsident,  Ja- 
mes Buchanan.  Han  troede  på  deres  rap- 
porter og  sendte  U.S. hæren  til  Utah  for 
at  standse  det  påståede  oprør.  Han  send- 
te også  Alfred  Cumming  til  afløsning  af 
Brigham  Young  som  territorialgu- 
vernør. 

Da  guvernør  Young  hørte  om  præsiden- 
tens handling,  frygtede  han,  at  denne 
hær  ville  udarte  sig  til  pøbel  i  Utah  og 
nedskyde  uskyldige  beboere  og  ødelæg- 
ge ejendom,  sådan  som  ukontrollerede 
soldater  havde  gjort  over  for  de  hellige  i 
tidligere  år.  Så  han  beordrede  de  hellige 
til  at  evakuere  det  nordlige  Utah.  Tusin- 
der pakkede  deres  ejendele  i  vogne  og 
rejste  ned  syd  for  Salt  Lake  City.  Han 
gav  også  besked  til  den  territoriale  milits 
om  at  forsinke  den  kommende  hær  uden 

Granitsten  blev  slæbt  30  km.  af  okser  og 
senere  kørt  med  jernbane  fra  stenhuggeriet 
til  Salt  Lake  templet. 

at  bringe  nogen  af  soldaternes  liv  i  fare. 
Om  vinteren,  da  hæren  endelig  ankom 
til  Salt  Lake  dalen,  mødtes  guvernør 
Young  med  sin  efterfølger,  og  sammen 
med  Thomas  L.  Kane,  en  mellemmand, 
som  var  venligtsindet  over  for  kirken,  og 
de  udredede  de  misforståelser,  som  var 
rapporteret  til  Washington.  De  hellige 
vendte  tilbage  til  deres  hjem,  og 
guvernør  Cummings  vandt  deres  re- 
spekt som  en  retskaffen  administrator. 
1 1860'erne  og  70'erne  skete  fortsatte  ud- 
videlser. I  de  mormonbygder,  hvor 
næsten  alle  var  medlemmer  af  kirken, 
centreredes  livet  omkring  wards- 
aktiviteter  -  wardssammenkomster, 
danse,  dramatik  og  korsang.  Warde- 
neerne  varierede  stærkt  i  størrelse,  og 
indtil  1860  var  de  uden  hjælpe- 
organisationer med  undtagelse  af  nogle 
søndagsskoler  for  børn.  Biskoppen  spil- 
lede en  central  rolle  i  samfundslivet.  Han 


Seksten  fod  tykt  fundament  til  Salt  Lake 
templet  (ca.  1870).  Fotografi  taget  af 
Charles  R.  Savage. 

ledede  wardslærerne,  som  på  deres  side 
hjalp  ham  med  at  overvåge  de  timelige 
opgaver:  styrelse  af  det  sparsomme 
overrislingsvand,  pasning  af  samfundets 
kvæghold,  rengøring  og  pasning  af  kir- 
kebygningen og  omsorg  for  enkernes  be- 
hov. I  de  ugentlige  nadvermøder  kunne 
talerne  lige  så  godt  give  råd  til  byfolk  om 
praktiske  sager  som  f.eks.  at  reparere 
hegn  og  hente  brænde,  som  at  prædike 
om  evangeliske  emner. 
Isolationen  af  sidste  dages  helliges  sam- 
fund blev  afbrudt  i  1860'erne,  da  solda- 
ter, der  var  stationerede  nær  Salt  Lake 
City,  fandt  rige  aflejringer  af  sølv  og 
guld.  Guldgravere  ankom  til  Utah  i  stort 
antal  og  medførte  en  ny  social  indflydel- 
se på  befolkningen,  hvor  størstedelen 
var  mormoner. 

Indflydelsen  fra  udenforstående  øgedes, 
da  den  transkontinentale  jernbane 
fuldførtes  i  1869.  Jernbanen  afløste  hur- 


23 


tigt  vogntogene  som  den  almindeligste 
måde  at  transportere  masserne  tværs 
over  landet.  Både  fragt  og  passagerer 
kunne  nu  komme  til  Utah  forholdsvis 
let.  Pionerperioden  var  slut. 
Men  det,  at  man  nu  kunne  få  varer  fra  de 
østlige  stater,  truede  Utahs  uafhængige 
økonomi,  og  kirkens  ledere  svarede  igen 
med  økonomiske  programmer,  der  var 
beregnet  på  at  opbygge  territoriets  mu- 
ligheder for  at  blive  selvforsynende.  I 
løbet  af  slutningen  af  1860'erne  på- 
begyndte Brigham  Young  hvad  der 
blev  kaldt  den  kooperative  bevægelse. 
Hvert  enkelt  ward  opfordredes  til  at  or- 
ganisere en  kooperativ  forretning  samt 
andre  virksomheder  med  lokale  speciali- 
teter -  et  kvæghold,  en  børstefabrik,  et 
garveri  eller  et  ostemejeri.  Medlemmer- 
ne købte  aktier  i  disse  wards- 
foretagender,  og  det  gavnede  hele  sam- 
fundet da  den  lokale  økonomi  bedredes. 
Imidlertid  kunne  disse  virksomheder  ik- 
ke med  held  konkurrere  i  kvalitet  og  pris 
med  importerede  varer,  og  til  sidst 
opløstes  DA  eller  solgtes  de  fleste  til 
større  aktionærer. 

I  midten  af  1870'erne  følte  de  sidste  da- 
ges hellige  behovet  for  øgede  kirke- 
aktiviteter, rettet  mod  undervisning  af 
ungdommen  og  styrkelse  af  hjemmet. 
Hjælpeorganisationer  blev  genorganise- 
rede  i  1 867.  Og  endelig  oprettede  hjælpe- 
foreningen Young  Ladies'  Mutual  Im- 
provement  Associations  aktionærer  i  al- 
le ward,  og  i  1875  påbegyndtes  den  til- 
svarende organisation  for  unge  mænd. 
Søndagsskolen,  der  indtil  dette  tid- 
spunkt kun  var  organiseret  på  lokalt  ini- 
tiativ, blev  et  kirkeomspændende  pro- 
gram i  1867  under  ledelse  af  ældste 
George  Q.  Cannon. 
Den  voksende  solidaritet  i  kirken  blev  til 
dels  symboliseret  ved  dens  byggepro- 
gram. Salt  Lake  Tabernaklet,  der  var 
påbegyndt  i  1863,  var  i  oktober  1867  så 
langt   fremme,   at   man   kunne   holde 


generalkonference  under  dens  tagbuer.  I 
1871  gav  Brigham  Young  de  hellige  i  St. 
George,  Utah,  besked  om  at  påbegynde 
et  tempel,  som  kunne  betjene  det  sydlige 
Utah  og  Nevada.  Den  aldrende  profet 
præsiderede  ved  indvielsen  af  dette  te- 
mpel i  april  1877.  Han  indviede  bygge- 
pladserne til  templerne  i  Logan  og  Man- 
ti  det  samme  forår,  kun  nogle  måneder 
før  sin  død.  St.  George  templet  var  det 
første  tempel,  der  blev  færdigt  efter  ud- 
vandringen fra  Nauvoo  mere  end  20  år 
tidligere.  (Endowmenthuset  på  Temple 
Square  i  Salt  Lake  City  havde  tjent  mid- 
lertidigt i  disse  pionerår.) 
Det  var  kun  med  fælles  hengivenhed  og 
opofrelse,  at  de  sidste  dages  hellige  fær- 
diggjorde disse  første  templer.  Fire  dage 
efter  at  Brigham  Young  ankom  til  Salt 
Lake  dalen,  gravede  han  det  første  spa- 
destik på  stedet,  der  var  valgt  til  bygning 
af  et  tempel.  Selv  om  han  ledede  meget 
af  dets  første  konstruktion,  levede  han 
ikke  længe  nok  til  at  se  det  færdiggjort  40 
år  senere.  Hans  medapostel,  præsident 
Wilford  Woodruff,  præsiderede  ved  ind- 
vielsen af  Salt  Lake  templet  i  april  1893. 

□ 

Respekt  for  standarder 


Præsident  Ezra  Taft  Benson 


Mens  jeg  virkede  som  landbrugsmini- 
ster for  USA  i  præsident  Dwight  D.  Ei- 
senhowers  regering,  blev  jeg  indbudt  til 
at  holde  nøgletalen  ved  den  årlige  sam- 
menkomst af  Verdens  Fødevare-  og 
Landbrugs  organisation  (FAO)  i  Rom. 
Mellem  60  og  70  nationer  var  repræsen- 
teret ved  denne  store  internationale  kon- 
ference. 

Efter  morgenmødet,  hvor  talen  blev 
holdt,  blev  der  givet  en  imponerende  fro- 
kost til  min  ære  i  den  internationale 
festsal,  der  var  smykket  med  flag  fra  de 
mange  nationer. 

Den  sædvanlige  cocktail  blev  serveret 
forud  for  frokosten.  Mens  mændene 
holdt  glassene  i  hånden,  lagde  jeg  mærke 
til  at  der  øjensynligt  ikke  blev  serveret 
alkohol,  men  udelukkende  sodavand  og 
frugtjuice.  Jeg  nævnede  det  for  min  vært, 
dr.  Sen  fra  Indien,  og  sagde:  „Jeg  er 
sikker  på,  at  mange  af  disse  mænd  er 
vant  til  deres  alkohol,  der  er  så  alminde- 


ligt at  servere  som  cocktails."  Han  sag- 
de: „Nej,  hr.  minister,  i  dag  ærer  vi  Dem 
og  respekterer  Deres  standarder." 

Efter  cocktailen  indtog  vi  vore  pladser 
ved  bordet.  Her  blev  jeg  endnu  mere 
overrasket  over  at  opdage,  at  der  ikke 
blev  serveret  kaffe  men  igen  kun  soda- 
vand og  frugtjuice.  Jeg  sagde  til  dr.  Sen: 
„Disse  mennesker  forventer  da  at  få  der- 
es sædvanlige  kaffe."  Han  smilede  elsk- 
værdigt og  sagde:  „Nej,  hr.  minister  jeg 
er  vært.  De  er  æresgæst,  og  ved  denne 
frokost  respekterer  vi  Deres  standar- 
der." 

Og  således  gik  det  ved  en  frokost,  der 
serveredes  for  betydningsfulde  ledere  fra 
mange  nationer.  Intet  medlem  af  kirken 
bør  nogen  sinde  have  grund  til  at  være 
flov  blandt  virkelige  mænd  og  kvinder 
på  grund  af  sine  standarder.  Endnu  en 
gang,  det  lønner  sig  at  opretholde  kir- 
kens standarder. 

Mit  studium  af  astrologi 


James  E.  Talmage 


„For  mange  år  siden,  da  jeg  var  .  .  .  sko- 
ledreng i  England,  blev  jeg  ven  med  en 
gammel  vismand,  som  havde  megen  til- 
tro til  stjernerne.  Han  hengav  sig  med 
stor  energi  til  at  sætte  mig  ind  i  astrolo- 
giens mysterier.  Jeg  drak  med  stedse 
større  tørst  af  hans  fejlagtige  kilde  og 
slugte  alle  hans  ord  med  et  barns  enkle 
tro.  Før  jeg  var  ti  år  gammel,  havde  jeg 
lært  at  stille  et  horoskop.  .  . 
Blandt  mine  skolekammerater  var  der 
en  stor,  larmende  fyr,  som  med  sin  styr- 
ke terroriserede  legepladsen.  Vi  aner- 
kendte allesammen  hans  overlegenhed 
og  betalte  for  hans  venskab  med  vore 
ejendele.  Yderligere  tvang  han  os  til  at 
regne  hans  regnestykker,  tegne  hans 
kort  og  skrive  hans  stile.  .  .  Hvis  nogen 
dreng  stillede  sig  tvivlende  over  for  hans 
autoritet,  bragte  en  omgang  prygl  ham 
til  at  forstå,  hvad  der  var  hans  pligt. 
Værre  endnu  var  det,  at  vores  plageånd 
var  søn  af  en  velhavende  familie,  og  at 
læreren  favoriserede  ham. 
Jeg  rådførte  mig  med  stjernerne  og  be- 
sluttede at  bryde  de  lænker,  der  bandt  os 
og  derved  sætte  mig  selv  og  mine  kam- 
merater fri.  Det  lykkedes  mig  ved  hjælp 
fra  tyrannens  søster  at  finde  frem  til 
Bens  fødselsdag  og  det  nøjagtige  klok- 
keslet. Med  disse  oplysninger  skyndte 
jeg  mig  hjem  og  lagde  straks  hans  horo- 
skop. Ja  selvfølgelig,  jeg  burde  have 
vidst  det  .  .  .  han  var  søn  af  Saturn  og 
født,  mens  planeten  stod  i  en  dårlig  stil- 
ling.   Ikke   noget   under,    at   han   var 


upålidelig,  ond  og  grusom,  vel?  Derefter 
lagde  jeg  et  horoskop  for  hans  fremtid 
og  fandt,  at  på  et  bestemt  tidspunkt, 
klokken  fem  om  eftermiddagen  en  uge 
efter  den  følgende  onsdag,  ville  hans 
stjerne  være  for  nedadgående,  og  min 
ville  være  for  opadgående.  Sikkert  var 
det,  at  dagen  for  vores  befrielse  var  for 
hånden:  stjernerne  havde  lovet  at  hjælpe 
mig  i  mit  farlige  forehavende,  og  sejren 
var  sikker.  Rå  kraft  ville  blive  under- 
trykt af  den  overlegne  kundskabs  styrke. 
Om  morgenen  på  den  valgte  dag  stillede 
jeg  mig  op  foran  den  store  tyran  på  lege- 
pladsen og  udfordrede  ham  til  at  møde 
mig  den  eftermiddag  klokken  fem,  idet 
jeg  stolt  udtrykte  min  beslutning  om  at 
vise  ham,  hvem  der  ville  være  herre  fra 
det  øjeblik  af.  Han  lo  højt  og  daskede 
mig  over  ørerne;  men  det  kunne  jeg  bæ- 
re, for  hævnens  time  var  endnu  ikke 
kommet.  I  løbet  af  dagen  modtog  jeg 
mange  gode  ønsker  om  succes. 
Klokken  fem  var  vi  på  det  aftalte  sted; 
en  mængde  drenge  var  mødt  op  for  at 
kontrollere,  at  alting  gik  rigtigt  til.  Min 
modstander  var  næsten  et  hoved  højere 
end  jeg  og  vejede  nok  op  mod  en  halv 
snes  kilo  mere,  men  alt  det  var  bare 
småting,  som  jeg  helt  ignorerede.  For 
havde  jeg  ikke  den  lykkelige  forsikring 
fra  stjernerne  om,  at  jeg  ville  vinde?  Jeg 
holdt  en  tale  for  den  svære  fyr  og  fortalte 
ham  om  et  par  af  hans  mange  under- 
trykkelser og  grusomheder  og  sluttede 
af  med  at  sige,  at  fra  nu  af  ville  vi  være 

frie.  Det  blev  modtaget  med  en  foragte- 
lig latter  af  min  modstander,  og  så  be- 
gyndte kampen. 

Kampen  blev,  skønt  hård,  ganske  kort. 
Jeg  genvandt  langsomt  bevidstheden  og 
fandt  mig  liggende  på  jorden,  med  en  rift 
på  kinden,  forslåede  øjne,  mast  næse,  et 
par  løse  tænder  og  befriet  for  en  hel  del 
hår.  Tyrannen  gik  derfra  uden  en  rift. 
Mens  jeg  langsomt  gik  hjemad,  befandt 
jeg  mig  i  en  usædvanlig  tankefuld  til- 
stand. Jeg  begyndte  for  første  gang  i  mit 
liv  at  nære  alvorlig  tvivl  med  hensyn  til 
astrologi.  I  min  familie  vakte  mit  ud- 
seende betydelig  opstandelse;  og  så  min- 
dede min  far  mig  om  hans  ofte  gentagne 


advarsler  mod  at  slås;  og  for  at  gøre  sin 
belæring  varig,  fortsatte  han  med  at  illu- 
strere den  ved  at  slå  mig  flere  gange  med 
den  ende  af  en  stærk  rem,  hvori  spændet 
sad. 

Dette  var  overbevisende.  Al  min  tvivl 
forsvandt  og  med  den  al  min  tillid  til 
horoskoper.  Jeg  vidste,  at  astrologi  var 
bedrageri.  □ 


James  E.  Talmage,  uddrag  fra  en  artikel  med  titlen 
„My  Study  of  Astrology" ,  offentliggjort  i  „The 
Contributor"  i  1893. 


Hvad  siger 
skrifterne  om  astrologi? 


3.  Mosebog  19:31:  „Henvend  eder  ikke 
til  genfærd  og  sandsigerånder;  søg  dem 
ikke,  så  I  gør  eder  urene  ved  dem.  Jeg  er 
Herren  eders  Gud!" 
5.  Mosebog  19:9-14:  „Når  du  kommer 
ind  i  det  land,  Herren  din  Gud  vil  give 
dig,  må  du  ikke  lære  at  efterligne  disse 
folks  vederstyggeligheder.Der  må  ingen 
findes  hos  dig,  som  lader  sin  søn  eller 
datter  gå  igennem  ilden,  ingen,  som  dri- 
ver spådomskunst,  tager  varsler,  er 
sandsiger  eller  øver  trolddom, 
ingen,  som  foretager  besværgelse  eller 
gør  spørgsmål  til  genfærd  og 
sandsigerånder  og  henvender  sig  til  de 
døde; 

thi  enhver,  der  øver  sligt,  er  Herren  ved- 
erstyggelig, og  for  disse  vederstyggelig- 
heders skyld  er  det,  at  Herren  din  Gud 
driver  dem  bort  foran  dig. 
Ustraffet  skal  du  være  for  Herren  din 
Gud. 

Thi  disse  folk,  som  du  skal  drive  bort, 
hører  på  dem,  der  tager  varsler  og  driver 


spådomskunst;  men  sligt  har  Herren  din 
Gud  ikke  tilladt  dig." 
Esajas  8:19-20:  „Og  siger  de  til  eder: 
,Søg  genfærdene  og  ånderne,  som  hvi- 
sker og  mumler!'  -  skal  et  folk  ikke  søge 
sin  Gud,  skal  man  søge  de  døde  for  de 
levende? 

Nej!  Til  læren  og  vidnesbyrdet!  Således 
skal  visselig  de  komme  til  at  tale,  som  nu 
er  uden  morgenrøde." 
Daniel  2:27-28:  „Daniel  svarede  kon- 
gen: ,Den  hemmelighed,  kongen  ønsker 
at  vide,  kan  vismænd,  manere, 
drømmetydere  og  stjernetydere  ikke  sige 
kongen; 

men  der  er  en  Gud  i  Himmelen,  som 
åbenbarer  hemmeligheder,  og  han  har 
kundgjort  kong  Nebukadnezar,  hvad 
der  skal  ske  i  de  sidste  dage." 
2.  Kongebog  23:5:  Kong  Josia  afsatte 
afgudspræsterne  ...  og  bød ...  at  bringe 
alle  de  ting,  der  var  lavet  til  Ba'al,  Asjera 
og  hele  himmelens  hær,  ud  af  Herrens 
helligdom  og  lod  dem  opbrænde."     □ 


27 


En  tæt 
sammenknyttet  familie 


Richard  M.  Romney 


Det  begynder  som  et  stort,  uldent  bundt. 
Ruth  Kandler,  14,  og  hendes  søster  Hel- 
ga, 17,  og  Petra,  11,  venter  ofte  ved 
døren,  når  deres  far  bringer  ulden  hjem. 
Han  har  rejst  højt  op  i  de  østrigske  Alper 
for  at  købe  den  af  hyrder,  som  allerede 
har  klippet  den  af  deres  får,  vasket  den 
og  kartet  den  for  at  fjerne  burrer  og 
sammenfiltrede  fibre.  Når  fibrene  er  ble- 
vet rettet  ud,  kan  ulden  spindes  til  garn. 
Denne  gang  er  der  en  overraskelse.  Sam- 
men med  det  sædvanlige  hvide  og  grå 
uld  fra  malkefårene,  har  bror  Kandler 
bragt  en  mindre  balle  af  mørkebrunt 
uld,  der  kommer  fra  bjergfårene.  De  un- 
ge piger  er  begejstrede,  for  selv  om  de 
korte,  brune  fibre  er  vanskeligere  at 
spinde,  så  giver  de  varietet  og  farve,  når 
det  hjemmespundne  garn  strikkes  til  tøj 
til  skole-  og  arbejdsbrug. 
En  af  de  mest  værdsatte  ejendele  hos 
familien  Kandler  er  en  antik  spinderok, 
der  er  langt  over  100  år  gammel.  De  ejer 
flere  andre  spinderokke  af  forskellig  al- 
der, nok  til  at  enhver  i  familien  kan  spin- 
de samtidig  og  endda  invitere  en  ven  til 
at  være  med. 

Det  at  spinde  er  i  sig  selv  ikke  så  svært, 
når  først  man  har  lært  det.  „Jeg  lærte  det 
på  tre  dage,"  siger  Petra.  Bror  Kandler, 
der  betragter  sin  kone,  mens  hun  lærer 
sine  døtre  det,  lærte  teknikken  på  kun  én 
dag  og  synes  at  være  ligeså  glad  for  at 
spinde,  som  resten  af  familien. 
„Det  er  afslappende  bare  at  sidde  og 
spinde,"  siger  Ruth.  „Man  kan  snakke 


eller  bare  tænke  og  alligevel  bestille  no- 
get samtidig."  Det  er  også  tydeligt,  at 
døtrene  er  glade  for  en  gang  imellem  at 
øve  sig  på  kunsten  sammen  med  deres 
forældre.  De  smiler,  ler  og  fortæller  vit- 
tigheder. Når  Petras  garn  ikke  synes  at 
sno  sig  rigtigt,  hjælper  søstrene  hende 
med  problemet,  mens  søster  Kandler 
nikker  påskønnende. 
Elektricitet  er  dyr  i  den  lille  by  Eugen- 
dorf,  hvor  familien  Kandler  bor,  så  ar- 
bejdet udføres  i  sollys,  der  kommer  gen- 
nem vinduerne  og  reflekteres  fra  vægge- 
ne, så  værelset  synes  at  skinne.  Helga 
klimprer  på  sin  guitar,  mens  de  andre 
bevæger  pedalerne  op  og  ned  og  omhyg- 
geligt tvister  ulden  mellem  fingrene  og 
leder  den  ind  på  spolerne.  Hendes  måde 
at  spille  på  og  hendes  klare  stemme  pas- 
ser meget  bedre  end  en  skrigende  radio 
eller  et  snakkesaligt  fjernsyn.  „Vi  er  fæl- 
les om  den  virkelige  oplevelse  ved  at 
gøre  noget  sammen,"  siger  bror  Kand- 
ler. „Vi  har  ikke  fjernsyn.  Somme  tider 
kommer  venner,  som  f.eks.  den  11-årige 
Michele  Make,  som  bor  i  nærheden, 
over  for  at  være  med  i  morskaben. 
I  dag  har  hele  familien,  fordi  det  er  en 
særlig  dag  (en  fotografer  kommet  for  at 
tage  billeder  af  dem),  iført  sig  de  særlige 
dragter,  der  hører  til  deres  egns  tradi- 
tion. Ligesom  de  fleste  østrigere  bærer 
de  en  gang  imellem  dette  traditionelle  tøj 
som  en  del  af  deres  almindelige  gardero- 
be. Men  det  er  ret  sjældent  at  se  dem 
allesammen  i  disse  nationaldragter  sam- 

tidig.  Helga  siger,  at  det  er  praktisk  at 
have  disse  kostumer:  „De  er  praktiske, 
for  de  bliver  aldrig  umoderne,"  tilføjer 
hun.  „Unge,  børn,  forældre,  ja,  alle  bæ- 
rer dem.  Men  vi  går  også  med  andet  tøj 
som  f.eks.  kjoler  og  cowboybukser." 
Ulden  bruges  til  at  lave  sweaters,  finger- 
vanter, luffer  og  strømper.  Helga  siger, 
at  det  er  dejligt  at  kunne  gå  med  hjem- 
melavet tøj  i  skole.  „De  fleste  andre 
børn  beundrer  det,"  siger  hun.  „De  går 
hjem  og  prøver  at  lave  deres  på  samme 
måde."  Søster  Kandler,  som  først  for  få 
år  siden  begyndte  at  spinde  (hun  lærte 
det  af  nogle  venner),  siger,  at 
håndstrikket  tøj  er  populært  overalt  i 
Østrig,  men  at  købe  det  i  forretninger  er 


alt  for  dyrt.  (Det  koster  omkring  2000 
shillings  -  775  kroner  -  at  købe  en 
håndstrikket  sweater  i  en  forretning. 
Bror  Kandler  køber  et  helt  kg.  uld  oppe 
på  bjerget  for  500  shillings.)  Familien 
laver  deres  garn  af  ren,  naturuld  (det 
farves  ikke,  så  lanolinen,  der  gør  fibrene 
vandtætte  og  varmeisolerende,  bevares). 
Læg  dertil  den  kendsgerning,  at  det  tøj, 
de  laver,  bestandigt  minder  dem  om  ar- 
nestedet og  om  hjemmet,  og  at  det  der- 
ved næsten  bliver  uvurderligt. 
Helga  siger,  at  familien  Kandler  har 
lært,  at  deres  talent  har  hjulpet  dem  til  at 
finde  venner  og  komme  sammen  med 
kirkens  medlemmer  i  Salzburg  ward 
(der  hører  ind  under  Miinchen),  hver  de 

hænder  forarbejdede  dygtigt 
garnet  til  praktisk  tøj. 


Nationaldragter  er  en 
accepteret  del  af  bayersk 
påklædning. 


At  spinde  er  ikke  vanskelig  at 
lære  men  kræver  bestandig 
overvågning. 


går  i  kirke,  og  andre  steder.  Om  vinte- 
ren, den  tid  på  året,  hvor  man  spinder 
mest,  samles  en  gruppe  af  mormonfami- 
lier fra  Tyskland  og\Østrig  (deres  lands- 
by ligger  omkring  3ft  km.  fra  den  tyske 
grænse)  for  at  få  undervisning  og 
fornøjelse  ved  at  arbejde  sammen. 
„Mange  mennesker  vender  hjem  med  ny 
kunnen  og  viden  om  en  mere  værdifuld 
måde  at  tilbringe  deres  fritid.  "  siger 
Helga.  Søster  Kandler  underviser  også  i 
at  spinde  som  en  del  af  hendes  hjælpefo- 
reningslektier  i  hjemkundskab,  og  hen- 
des døtre  hjælper  hende  med  at  demon- 
strere kunsten. 

Familien  Kandler  har  altid  sat  pris  på  at 
være  selvforsynende  og  betragter  deres 


spinderok  og  uldbeholdning  som  en  del 
af  deres  forrådslager.  „Vi  kan  altid  lave 
tøj  i  en  nødsituation,"  siger  Ruth.  „Det 
er  en  del  af  beredskabsplanen."  Fami- 
lien Kandler  kværner  også  deres  egen 
hvede  og  bager  deres  brød,  og  de  har 
med  glæde  fulgt  præsident  Kimball's  op- 
fordring til  at  dyrke  en  køkkenhave.  Det 
meste  af,  hvad  de  spiser,  har  de  selv  dyr- 
ket. „Om  sommeren  arbejder  vi  i  haven; 
om  vinteren  spinder  vi  uld,"  siger  Petra. 
Familien  Kandler  var  de  første  mormo- 
ner i  Eugendorf.  Deres  gode  ven,  Her- 
mann Martinz,  som  sluttede  sig  til  kir- 
ken for  blot  et  år  siden,  beskriver  de 
vanskeligheder,  de  måtte  igennem. 
„Bror  Kandler  arbejdede  som  tagtæk- 

ker  og  blikkenslager.  Da  landsbyen 
fandt  ud  af,  at  han  havde  sluttet  sig  til 
kirken,  sagde  hans  folk  op,  og  han  mi- 
stede en  kontrakt  om  at  lægge  nyt  tag  på 
byens  store  domkirke.  Men  stavspa- 
triarken  sagde,  at  han  ikke  skulle  be- 
kymre sig,  for  da  han  var  så  modig,  ville 
Herren  velsigne  ham.  Landsbyen  boy- 
cottede  ham  -  han  kunne  ikke  få  mere 
arbejde  i  Eugendorf.  Men  nu  har  han 
fået  så  meget  arbejde  i  nærliggende  land- 
sbyer og  i  Salzburg,  at  det  ikke  betyder 
noget."  At  være  blevet  mormoner  har 
også  betydet  en  midlertidigt  tilbagegang 
for  børnene.  „Jeg  gik  i  en  katolsk  skole. 
Da  de  fandt  ud  af,  at  jeg  var  blevet  døbt, 
kunne  jeg  ikke  komme  tilbage  det  næste 
år,"  forklarer  Helga.  Ruth,  som  allerede 
havde  indtegnet  sig  og  betalt  den  første 
rate  af  sine  skolepenge,  fik  at  vide,  at 
hun  ikke  kunne  blive  optaget,  og  hun  fik 

Mens  andre  spinder  og  strikker,  klimprer  Helga 
sin  baggrundsmusik. 


ikke  sine  penge  tilbage.  „Men  wardets 
medlemmer  hjalp  min  far  i  hans  arbejde. 
De  talte  med  os  om  andre  skoler.  De 
viste,  at  de  var  interesserede  i  os,"  siger 
Helga.  De  andre  landsbyboere  havde  ik- 
ke til  hensigt  at  være  grusomme,  forkla- 
rer familien  Kandler;  de  forstod  det  bare 
ikke.  „De  troede,  at  vi  havde  svigtet 
Gud,"  siger  bror  Kandler.  „Men  nu,  da 
de  har  fået  lidt  tid  til  at  vænne  sig  til 
tanken,  kan  de  se,  at  vi  i  virkeligheden  er 
kommet  Gud  nærmere.  " 
Det  varede  ikke  længe,  før  familien  igen 
var  godt  etableret,  og  pigerne  var  ind- 
skrevet i  nye  skoler. 
Nu  er  familien  flyttet  ind  i  en  ny,  stor 
lejlighed  oven  over  en  forretning,  og  de 
har  en  rummelig  have,  som  de  bruger  til 
nyttehave. 
„Kirken  betyder  alt  for  mig,"  siger  Hel- 

(Fort.  side  35) 

Familien  Kandler  morer  sig  og  arbejder  sammen. 


At  gøre  et  dybt  indtryk  på  tilhørerne  er 
ét  af  de  umiddelbare  egenskaber  ved  en 
vellykket  tale.  Selv  om  de  tilstedeværen- 
de måske  ikke  kan  huske,  hvad  der  er 
blevet  sagt,  vil  de  aldrig  glemme  den 
følelse,  der  blev  skabt,  den  ånd,  der  var 
til  stede,  da  budskabet  blev  givet.  Og 
enten  det  drejer  sig  om  en  inspirerende 
tale  i  søndagsskolen  eller  at  holde  en  tale 
ved  andre  lejligheder,  så  er  der  visse 


principper  for  talekunst,  som  næsten  al- 
tid gælder. 

Taler,  der  „bevæger  sjæle"  eller  motive- 
rer tilhørerne,  har  som  regel  fem  ting 
fælles.  De  (1)  fanger  øjeblikkelig  for- 
samlingens opmærksomhed,  (2)  indbe- 
fatter forskellige  historier,  oplevelser  og 
interessante  kendsgerninger,  (3)  har  et 
formål,  (4)  udarbejdes  og  videregives 


Hold  taler,  der  inspirerer 


Eric  Stephan  og  Gail  S.  Grover 


0^  *éf 


/ 


■'■■•'.■ 


■MMl.  ff& 'm^k 


zm 


under  Åndens  indflydelse,  og  (5)  ender      indledning,  der  både  er  interessant  og 
med  en  konklusion.  passende. 


FANG  DERES  OPMÆRKSOMHED 

Den  første  betingelse  for  en  god  indled- 
ning er  at  forstå  forsamlingen.  For  ekse- 
mpel giver  Bruce  Barton  i  „The  Man 
Nobody  Knows"  en  opdigtet  beskrivelse 
af  Paulus'  møde  med  mændene  på 
Marshøjen,  som  tilbad  monumentet  for 
den  ukendte  Gud. 

Det  var  de  dygtige  mænd  fra  Athen  -  den 
tids  vittighedsmagere  og  modeskabere. 
De  havde  hundreder  af  religioner  og 
troede  på  mange  guder  og  havde  ikke 
noget  behov  for  flere,  hverken  af  den  ene 
eller  anden  slags. 

Missionærer  ville  ikke  synes,  at  de  var 
nogen  særlig  gæstfri  gruppe,  og  Paulus 
forstod  det.  Hvilken  fremgangsmåde 
skulle  han  bruge?  Han  kunne  have  be- 
gyndt med:  „God  morgen,  mine  herrer. 
Jeg  har  noget  nyt  med  hensyn  til  reli- 
gion, som  jeg  gerne  vil  have  lov  til  at 
forklare,  hvis  De  bare  vil  give  mig  et 
minut  til  det."  En  larmende  latter  ville 
have  endt  den  tale.  En  ny  religion  -  hvad 
brød  de  sig  om  det? 
Men  Paulus  forstod,  hvad  disse  menne- 
sker tænkte.  Han  sagde  noget  i  denne 
retning:  „I  mænd  fra  Athen,  da  jeg  gik 
hen  ad  jeres  hovedgade,  lagde  jeg  mærke 
til,  at  I  ikke  kun  har  altre  for  alle  de 
sædvanlige  guder  og  gudinder;  men  I 
har  også  et,  der  er  indviet  til  den  ukendte 
gud.  Lad  mig  fortælle  jer  noget  interes- 
sant, mine  herrer.  Den  gud,  som  I  tilbe- 
der uden  at  kende  hans  navn,  er  netop 
den  Gud,  som  jeg  repræsenterer." 
Skaren  var  ivrig  efter  at  høre  mere.  Pau- 
lus havde  vakt  deres  opmærksomhed  og 
kunne  nu  gå  videre  med  sit  budskab. 
Han  forstod,  at  for  at  komme  med  en 
effektiv  indledning,  må  man  først  vide 
en  smule  om  forsamlingen  -  deres  inter- 
esser, tro,  alder,  osv.  -  og  derpå  vælge  en 


BEVAR  DERES  OPMÆRKSOMHED 

Efter  at  have  fanget  forsamlingens  op- 
mærksomhed, er  det  nødvendigt  at  be- 
vare den,  sædvanligvis  gennem  vel  gen- 
nemtænkt benyttelse  af  historier,  illu- 
strationer, kendsgerninger  og  tanker. 
Den  største  lærer,  som  nogen  sinde  har 
levet,  forandrede  de  menneskers  tilvæ- 
relse, som  var  omkring  ham,  ikke  ved  at 
prædike  almindeligheder  eller  noget  ab- 
strakt, men  snarere  ved  at  bruge  enkle 
historier,  det,  vi  kalder  lignelser. 
„Jesus  .  .  .  satte  sig  ved  søen. 
Og  store  folkeskarer  samlede  sig  om 
ham,  så  han  gik  ombord  i  en  båd  og  satte 
sig,  mens  hele  folkeskaren  stod  inde  på 
bredden. 

Så  talte  han  meget  til  dem  i  lignelser.  .  . 
.  .  .  uden  lignelse  talte  han  intet  til  dem." 
(Matt.  13:1-3,  34) 

Mens  han  talte,  samledes  fiskere,  land- 
mænd, deres  hustruer  og  døtre  og 
sønner  for  at  lytte. 

„Se,  en  sædemand  gik  ud  for  at  så," 
begyndte  han.  „Og  som  han  såede,  faldt 
noget  på  vejen,  og  fuglene  kom  og  åd  det 
op."  (Matt.  13:  3,  4) 
Han  talte  om  noget  som  de  kunne 
forstå!  Næsten  hver  og  én  af  dem  havde 
haft  den  samme  oplevelse  -  de  tyvagtige 
krager  havde  ødelagt  mangen  en  god 
dags  arbejde.  „Denne  lærer  ved  altså  no- 
get om  de  besværligheder,  vi  har  været 
ude  for,  gør  han!"  tænkte  de,  mens  de 
lyttede.  „Så  lad  os  da  høre,  hvad  han  har 
at  sige."  (Fra  Barton:  „The  Man  Nobo- 
dy Knows",  s.  107) 

Historier  og  digte  vil  hjælpe  dine 
tilhørere  med  at  huske  de  punkter,  du 
prøver  at  fremhæve.  For  eksempel  kan 
en  tale  om  ambitioner  omfatte  denne 
illustration: 

„En  dreng  ved  navn  Tommy  viste  en 
besøgende  nogle  af  sine  tegninger  .  .  . 

fugle,  hunde,  biler,  huse.  Han  fortalte,  at 
dette  nu  ikke  var  hans  allerbedste  teg- 
ninger. , Må  jeg  så  ikke  nok  se  dine  bed- 
ste tegninger?'  spurgte  den  besøgende. 
,Men  dem  har  jeg  ikke  lavet  endnu,'  sag- 
de drengen."  (Vaughn  J.  Featherstone: 
„Of  Mind  and  Muscle"  in  „Do-It-Your- 
self  Destiny",  Salt  Lake  City,  s.  109) 
Gode  historier  er  der  nok  af  i  skrifterne 
og  i  bøger,  du  læser  i  skolen  eller  har 
derhjemme.  Personlige  oplevelser,  enten 
nogen  du  selv  har  haft,  eller  som  er  for- 
talt af  dine  bedsteforældre  eller  fundet  i 
gamle  optegnelser,  kan  ofte  bidrage  med 
varme  og  klarhed  til  en  tale.  At  fortælle 
om  egne  evangeliske  oplevelser  øger  ofte 
dit  eget  vidnesbyrd,  såvel  som  deres  vid- 
nesbyrd, som  lytter. 


HAV  ET  FORMÅL 

Men  vær  sikker  på,  at  du  ikke  fortæller 
historier,  der  ikke  har  noget  at  gøre  med 
dit  hovedpunkt.  At  fortælle  noget,  bare 
fordi  det  er  interessant  eller  vil  få  folk  til 
at  le,  virker  kun  forvirrende.  En  tale  skal 
have  et  formål,  og  alt  i  den  skal  lede 
direkte  hen  mod  det  mål. 
Somme  tider  har  vi  så  mange  ideer  og 
tanker  at  give,  at  vi  falder  for  fristelsen 
til  at  fortælle  en  masse  historier,  som 
ikke  har  noget  tilfælles.  Selv  om  de  alle- 
sammen kan  være  effektive,  hvis  de  for- 
tælles ved  den  rette  anledning,  så  mister 
de  deres  værdi,  når  de  bruges  sammen 
med  mange  andre  men  uvedkommende 
historier.  Det  resulterer  i  denne  situa- 
tion: 

En  landmand  gik  ind  på  rådhuset  for  at 
høre  den  besøgende  taler.  Men  talen  var 
lang  og  trættende,  så  han  sneg  sig  uden- 
for for  at  få  en  smule  frisk  luft.  En  be- 
kendt kom  forbi  og  spurgte:  „Hvad  er 
det,  han  taler  om?" 

Og  landmanden  svarede:  „Jeg  ved  det 
ikke  -  han  har  ikke  sagt  det!  " 


Begynd  forberedelserne  så  betids,  at  det, 
du  vil  sige,  kan  blive  klart  tilrettelagt  og 
indeholde  nye  og  interessante  oplysnin- 
ger. Derudover  kan  du  samle  og  opbeva- 
re tanker,  ideer  og  historier,  oplysninger 
og  artikler.  Før  dagbog  over  personlige 
oplevelser  og  erfaringer.  Snart  vil  du  væ- 
re forberedt  til  at  tale  om  mange  emner, 
og  det  at  holde  tale  vil  blive  meget  mere 
interessant  og  fornøjeligt  for  dig. 

TAL  MED  ÅNDENS  HJÆLP 

Præsident  Harold  B.  Lee  sagde  engang  i 
en  konference:  „Man  kan  ikke  tænde  en 
brand  i  en  andens  sjæl,  med  mindre  der 
brænder  én  i  ens  egen."  Det  er  utvivl- 
somt én  af  de  mest  fundamentale  sand- 
heder at  huske  for  talere.  Tro  på  det,  du 
siger  og  hav  Herrens  Ånd  med  dig,  når 
du  taler.  Tilstrækkelig,  bønsom  forbere- 
delse er  nødvendig,  samt  efterlevelse  af 
de  principper,  du  taler  om.  Forstå  også, 
at  du  ikke  behøver  at  have  medfødte 
talenter  som  taler  for  at  præsentere  et 
magtfuldt  budskab.  Hvis  du  inkluderer 
din  himmelske  Fader  i  dine  forberedel- 
ser, vil  han  være  med  dig,  mens  du  taler. 

SLUT  TIL  TIDEN 

Det  sidste  punkt  at  huske  er,  hvordan  og 
hvornår  man  slutter  en  tale.  De  afslut- 
tende bemærkninger  bør  være  nøje  plan- 
lagt, hvad  længde  og  indhold  angår,  så 
tilhørerne  vil  føle  sig  forfriskede  snarere 
end  udmattede.  Har  du  nogen  sinde  hørt 
en  taler  sige  fire  gange:  „Til  slut ..."  og 
derpå  høre  ham  fortsætte  endnu  fem  el- 
ler ti  minutter?  Lige  så  frustrerende  er  en 
taler,  der  fortsætter  efter  at  være  kom- 
met med  sin  afsluttende  bemærkning. 
Mark  Twain  skrev: 

„For  nogle  år  siden  gik  vi  allesammen  til 
kirken  i  Hartford  en  varm,  ja  smeltende 
hed  aften,  for  at  høre  årsrapporten  fra 
mr.  Hawley,  en  bymissionær,  som  gik 

omkring  for  at  finde  mennesker,  som 
trængte  til  hjælp,  men  ikke  ønskede  at 
bede  derom.  Han  fortalte  om  liv  i  kæl- 
dre, hvor  fattigdom  herskede;  han  for- 
talte om  tilfælde  af  heltedåd  og  hengi- 
venhed over  for  de  fattige.  ,Når  en  mand 
med  flere  millioner  giver',  sagde  han, 
, tales  der  meget  om  det,  og  vi  priser  ham 
i  høje  toner.  Det  er  pris  på  det  gale  sted, 
for  det  er  enkens  skærv,  der  tæller.' 
Jo,  Hawley  begejstrede  mig  virkelig.  Jeg 
kunne  næsten  ikke  vente  på,  at  han  skul- 
le blive  færdig.  Jeg  havde  400  dollars  i 
lommen.  Jeg  ønskede  at  give  dem  og 
låne  mere,  og  så  give  ham  også  dem. 
Man  kunne  se  penge  i  alles  øjne.  Men  i 
stedet  for  at  sende  tallerkenen  rundt  for 
at  indsamle  penge  på  det  tidspunkt,  blev 


han  ved  og  ved  med  at  tale,  og  medens 
han  talte,  blev  det  varmere  og  varmere, 
og  vi  blev  mere  og  mere  søvnige.  Min 
begejstring  sank,  sank,  sank  - 100  dollars 
hver  gang  -  indtil  jeg,  da  tallerkenen  en- 
delig kom  rundt,  huggede  10  cents  fra 
den!"  (Treasures  of  Anecdotes",  N.Y. 
1942,  s.  58-59) 

Vent  ikke  indtil  forsamlingen  er  holdt  op 
med  at  lytte,  før  du  holder  op  med  at 
tale. 

En  taler  skal  være  forståelig,  føre  til  et 
bestemt  mål,  og  skal  være  klar  og  tyde- 
lig. Hvis  det  er  tilfældet,  vil  de  tanker,  du 
har  præsenteret,  berige  dem,  som  hører 
den,  og  du  vil  komme  til  at  fryde  dig  ved 
at  tjene  Herren  og  dine  medmennesker 
gennem  flydende  og  bevægende  tale.  □ 


EN  TÆT  SAMMENKNYTTET  -  Fortsat  fra  side  31 


ga.  ,,Jeg  ved,  den  er  sand,  og  at  vores 
himmelske  Fader  vil  tage  sig  af  os,  hvis 
vi  adlyder  befalingerne."  Hun  taler  med 
beundring  om  de  af  hendes  venner,  som 
er  missionærer:  „Jeg  ved,  at  de  vil  styrke 
kirken  i  Østrig,  både  mens  de  arbejder, 
og  når  de  kommer  tilbage." 

Ruth  siger,  at  hun  er  lykkelig  over  at 
have  så  nært  kammeratskab  med  de  an- 
dre unge  i  wardet.  „Jeg  føler,  at  det  er 
mennesker,  som  man  kan  stole  på,  og  at 
jeg  ikke  behøver  at  være  noget  andet  end 
mig  selv  for  at  blive  accepteret.  De  andre 
unge  i  grenen  er  vores  venner.  Vi  træffer 
dem  ofte  i  Salzburg,  når  vi  besøger  slot- 
tet eller  går  rundt  i  parken  eller  handler 
på  markedspladsen."  Ved  at  spinde  der- 


es eget  garn  hjælper  familien  Kandler 
med  at  holde  en  tradition  i  live,  som  var 
almindelig  i  deres  land  for  100  år  siden. 
Dengang  fik  enhver  kvinde  en  spinderok 
som  bryllupsgave,  og  alle  bar  hjemme- 
vævet tøj.  „Jeg  synes,  at  det  at  lære  at 
spinde  er  meget  nyttigt,"  siger  Petra. 
„Det  er  noget,  jeg  vil  lære  mine  venner 
og  senere  mine  børn,  for  at  hjælpe  dem 
til  at  forstå." 

Når  man  ser  familien  Kandler  arbejde 
sammen,  knæle  sammen  i  bøn  og  tale 
om  deres  vidnesbyrd  om  sandheden  af 
det  gengivne  Jesu  Kristi  evangelium,  er 
det  let  at  bruge  det  samme  udtryk  om 
deres  tro  på  kirken:  „Det  er  noget  meget 
nyttigt.  Vi  vil  undervise  vore  venner  og 
hjælpe  dem  til  at  forstå."  D 

I  -  lederne  i 

1988 


Ældste  M.  Russell  Ballard 

af  De  halfjerds'  første  Kvorum 


Jeg  har  lyst  til  at  tale  om,  hvad  jeg  tror  er 
den  mest  spændende  forventning  i  jeres 
liv  -  nemlig  kirken,  som  jeg  tror,  den  vil 
være  om  ti  år.  Drej  jeres  forestillingsevne 
fra  1978  og  frem  til,  hvad  kirken  vil  være 
i  1988.  Men  husk  på  dette:  Hvad  kirken 
vil  være  i  1988  vil  for  en  stor  del  afhænge 
af,  hvor  godt  beredt  I  er  til  at  påtage  jer 
jeres  retmæssige  rolle  i  dette  vidunderli- 
ge Jesu  Kristi  evangelium,  sådan  som 
det  er  blevet  gengivet  til  jorden. 
Det  tog  kirken  98  år,  fra  1830  til  1928,  at 
organisere  sine  første  100  stave  og  24  år 
(1928-1952)  at  nå  op  på  det  andet  hun- 
drede. I  året  1960  blev  stav  nummer  300 
organiseret;  i  1964  oprettedes  nummer 
400;  i  1970  var  der  organiseret  500  stave. 
Vi  havde  oprettet  600  stave  i  1973  og  700 
i  1975.  Nummer  800  blev  skabt  i  løbet  af 
1977,  og  stavnummer  900  organiseredes 
den  19.  marts  1978.  (Stav  nummer  1000 
blev  oprettet  den  18.  februar  1979) 
Lad  os  antage,  at  kirken  opretter  100 
stave  om  året.  Jeg  tror,  det  vil  gå  endnu 
hurtigere,  sådan  som  det  fremgår  af  de 
tal,  jeg  allerede  har  givet  jer.  Men  for 
eksemplets  skyld,  vil  jeg  regne  med,  at 
der  i  1988  i  kirken  vil  være  rundt  regnet 
2.500  stave.  Jeg  vil  tænke  på  det  ud  fra 
dette:  Hvor  er  de  2.500  stavspræsidenter 


til  1988?  Hvor  er  første-  og  anden- 
rådgiverne, assistenterne,  sekretærerne? 
Og  forestil  jer,  at  hver  stav  har  et  gen- 
nemsnit på  ti  enheder  det  er  det  omtrent- 
lige gennemsnit  i  dag  -  hvor  er  de  25.000 
biskopper,  første-  og  andenrådgivere, 
assistenter,  sekretærer,  ældstekvorum- 
præsidenter  og  deres  rådgivere,  prima- 
rypræsidentinder  og  deres  rådgivere,  og 
så  videre,  og  at  så  videre?  Hvor  er  de?  Jeg 
vil  gerne  have  lov  til  at  foreslå,  det  er  jer, 
der  er  dem.  Og  det  næste  spørgsmål, 
som  jeg  mener  bør  stilles,  er  dette:  Er  I 
parate  til  at  påtagejer  den  rolle,  som  jeg 
er  sikker  på,  at  Herren  har  i  tanken  til  jer 
i  1988? 

Mange  af  jer  er  mellem  19  og  25  år  gam- 
le. Er  I  brødre  klare  over,  hvor  mange  af 
vore  stavspræsidenter,  der  er  først  i  tre- 
diverne? Har  I  nogen  anelse  om,  hvor 
mange  biskopper,  der  nu  præsiderer  i 
kirken,  der  er  i  tyverne?  Måske  langt 
flere,  end  I  nogen  sinde  har  drømt  mu- 
ligt. 

Jeg  tror,  at  jeres  fødselsrettigheder  har 
været  ganske  specielle  med  hensyn  til 
vor  himmelske  Fader  og  hans  evige 
plan.  Jeg  mener,  at  jeres  fødselsret,  det 
privilegium  og  den  ret  I  har  til  at  være 
medlemmer  af  Jesu  Kristi  Kirke  af  Sid- 

ste  Dages  Hellige,  er  et  meget  helligt  pri- 
vilegium. Og  jeg  tror  ikke,  at  I  har  fået 
det  ved  et  tilfælde.  Jeg  mener,  at  I  har 
påtaget  jer  nogle  meget  vigtige  forplig- 
telser og  givet  løfter  til  vor  himmelske 
Fader,  før  I  nogen  sinde  blev  født. 

Jeg  mener,  at  vi  hver  især  bør  foretage  en 
meget  dybtgående,  sjælssøgende  vurde- 
ring af  vores  tilværelse.  Lever  vi  på  en- 
hver måde  op  til  de  løfter  og  de  velsignel- 
ser, som  Herren  har  i  beredskab  for  os? 
Er  der  noget  i  vort  liv,  som  kunne  være 
bedre?  Er  der  nogen  overtrædelse,  som 
holder  os  nede,  og  som  bør  ordnes?  For- 
bereder vi  os  på  enhver  måde  til  at 
udføre  de  kaldelser,  som  vor  himmelske 
Fader  har  til  os? 

For  bare  tre  uger  siden  var  jeg  blevet 
sendt  alene  afsted  for  at  organisere  et 
stavspræsidentskab  -  kun  jeg  selv  og 
Herren  og  en  regionalrepræsentant.  Det 
er  en  inspirerende  opgave  at  skulle  inter- 
viewe alle  præstedømmelederne  i  en  stav 
i  erkendelse  af,  at  til  sidst  må  den  mand, 
som  Herren  ønsker,  kaldes.  Jeg  fastede, 
bad,  jeg  søgte  Herrens  vejledning  -  og  så 
skete  der  noget  meget  interessant  for 
mig.  Mens  vi  interviewede  alle  disse 
præstedømmeledere,  kom  en  mand  ind. 
Jeg  følte  det,  som  havde  jeg  kendt  ham 
altid.  Jeg  rejste  mig,  trykkede  hans  hånd 
og  sagde:  „Dig  kender  jeg.  Hvor  kender 
jeg  dig  fra?"  Og  han  sagde.  „Bror  Bal- 
lard,  jeg  har  kun  truffet  dig  én  gang,  og 
det  var  kun  i  et  par  minutter  for  elleve 
måneder  siden."  Men  da  han  gik  ud  af 
døren,  og  det  har  I  mit  vidnesbyrd  om, 
havde  Herren  ladet  mig  vide,  at  han 
skulle  være  stavspræsident. 

Efter  at  han  var  blevet  kaldet  og  opre- 
tholdt ved  mødet  søndag  morgen,  bad  vi 
ham  bære  sit  vidnesbyrd,  og  her  er,  hvad 
han  sagde  til  de  hellige:  Hans  far  var 
patriark,  og  hans  mor  var  præsidentinde 
for  stavens  hjælpeforening  i  den  nærlig- 
gende stav.  Han  ringede  til  sin  mor  og 


far  for  at  tale  med  dem  -  det  havde  jeg 
givet  ham  lov  til. 

Hun  sagde:  „Søn,  du  behøver  ikke  at 
fortælle  mig  det.  Du  er  blevet  kaldet  til 
stavspræsident." 

„Hvordan  vidste  du  det?"  spurgte  han. 
„Klokken  12,30,"  sagde  hun,  „var  jeg  i 
køkkenet,  og  det  blev  ganske  enkelt 
gjort  klart  for  mig  gennem  Helligåndens 
kraft,  at  min  søn  netop  var  blevet  kaldet 
til  at  være  stavspræsident.  Din  far  var 
gået  i  byen,  og  da  han  kom  hjem,  kom 
han  ud  i  køkkendet  og  sagde:  „  Ved  du 
hvad  mor,  jeg  har  en  stærk  følelse  af,  at 
vores  søn  er  blevet  kaldet  til  at  være 
stavspræsident." 

Hvordan  ved  en  stavspræsident,  hvem 
der  skal  være  biskop?  Hvordan  ved  en 
generalautoritet,  hvem  der  skal  være 
stavspræsident?  Hvordan  ved  kirkens 
præsident,  hvem  der  skal  være  genera- 
lautoritet? Lad  mig  fortælle  jer,  hvordan 
jeg  tror,  det  er.  Jeg  tror  på  åbenbaring  - 
og  det  gør  I  også  -  og  jeg  tror,  at  Herren 
lærer  jer  at  kende  lige  nu.  I  missionærer, 
der  gør  jer  parat  til  at  rejse  på  mission, 
lad  ikke  en  eneste  dag  gå  i  jeres  missions- 
tid,  hvor  I  ikke  viser  over  for  Herren,  at  I 
er  ansvarlige,  at  man  kan  stole  pajer,  at  I 
er  hengivne,  at  I  er  forpligtede,  at  I  er  på 
hans  side,  for  det  er  i  dag,  han  lærer  unge 
mænd  og  de  unge  kvinder  i  denne  kirke 
at  kende.  Hver  eneste  dag  af  jeres  liv 
indhenter  han  kundskab  om  jer.  Og  så, 
efter  at  han  har  betragtet  jer,  og  efter  at  I 
har  vist  jeres  trofasthed  i  tjenesten  og 
jeres  evne  til  at  holde  jeres  prioritet  for 
øje,  og  der  opstår  et  behov  for  et 
højrådsmedlem,  en  primarypræsi- 
dentinde,  en  hjælpeforeningspræsi- 
dentinde,  en  biskop  eller  en  stavspræsi- 
dent, gør  Herren  det  klart  for  den  an- 
svarlige præstedømsleder,  at  I  er  parate, 
fordi  I  har  levet  op  til  de  forpligtelser  og 
løfter,  som  I  har  indgået  og  afgivet,  end- 
nu inden  I  blev  født. 
Jeg  vil  gerne  opmuntre  jer  med  al  min 

sjæls  styrke  til  at  lære  at  opbygge  et  reali- 
stisk forhold  til  verdens  Frelser.  Jeg  ken- 
der ikke  noget,  som  er  vigtigere  at  vide, 
end  at  I  er  på  bølgelængde  med  ham.  Jeg 
mener  ikke,  det  er  særligt  let;  jeg  mener, 
at  det  kræver  en  stor  del  af  selve  livet. 
Det  kræver  faste,  det  kræver  magtfulde 
bønner,  det  kræver  flittig  og  hengiven 
tjeneste,  det  kræver  et  glad  hjerte  hos  én, 
som  virker  med  iver  for  en  god  sag. 
Når  I  beder,  vil  jeg  opfordre  jer  til  at 
tænke  på  en  måde,  som  svarer  til  den,  I 


Hvad  kirken  vil  være  i  1988 

vil  for  en  stor  del  afhænge 

af,  hvordan  I  er  beredte  til 

at  påtage  jer  jeres 

retmæssige  rolle  i  det 

vidunderlige  Jesu  Kristi 

evangelium,  som  det  er 

blevet  gengivet  til  jorden. 


taler  til.  Jeg  har  hørt  missionærer,  mine 
egne  børn,  og  andre  bede;  og  somme 
tider  får  jeg  fornemmelse  af,  at  vi  slet 
ikke  forstår,  hvem  det  er,  vi  taler  til. 
Må  jeg  fortælle  jer  om  en  anden  særlig 
oplevelse?  Kort  efter  at  jeg  var  blevet 
kaldet  til  De  halvfjerds'  første  Kvorum, 
tog  jeg  tilbage  til  min  mission  i  Canada. 
Den  følgende  måned  holdt  vi  en 
højtidelig  forsamling  i  det  østlige  Cana- 
da for  alle  præstedømmeledere.  Det 
øverste  Præsidentskab,  medlemmer  af 
De  tolvs  Råd  og  én  af  assistenterne  til  De 
Tolv  kom.  Det  var  en  vidunderlig  ople- 
velse. Jeg  fik  plads  som  formand,  fordi 
jeg  var  områdets  præsiderende  præste- 
dømmemyndighed. 

Da  mødet  var  forbi,  kørte  jeg  Det  øver- 
ste Præsidentskab  tilbage  til  det  hotel, 


hvor  de  overnattede.  Brødrene  bød  mig 
godnat  og  gik  til  deres  værelser.  Præsi- 
dent Kimballs  sekretær  var  blevet  for- 
sinket ved  hotellets  skranke,  så  jeg  gik 
hen  til  ham  og  bad  ham,  om  jeg  måtte 
tage  nøglen  med  op  til  præsident  Kim- 
ball,  så  han  kunne  komme  ind  i  sit  værel- 
se. Han  rakte  mig  nøglen.  Jeg  tog  eleva- 
toren op  til  niende  etage  og  gik  hen  ad 
gangen.  Der  så  jeg  præsident  Tanner  og 
præsident  Kimball.  Jeg  sagde:  „Præsi- 
dent, her  er  din  nøgle." 
Han  takkede  mig  på  sin  kærlige  måde, 
og  derpå  tog  præsident  Tanner  min  arm 
og  sagde:  „Russ,  har  du  lyst  til  at  kom- 
me ind  og  holde  bøn  med  os?"  Kan  I 
forestille  jer  at  afslutte  dagen  sammen 
med  kirkens  øverste  præsidentskab?  Jeg 
havde  aldrig  oplevet  det  før,  og  jeg  gik 
med  præsident  Kimball  ind  i  præsident 
Tanners  værelse.  Det  varede  kun  et  øje- 
blik, før  præsident  Romney  og  de  andre 
brødre  kom  ind.  Jeg  var  overvældet. 
Tårer  vældede  frem  i  mine  øjne,  da  vi 
knælede  rundt  om  sengen. 
Jeg  knælede  ved  siden  af  præsident  Tan- 
ner, og  jeg  tror,  han  havde  en  fornem- 
melse af,  hvad  der  foregik  inden  i  mig, 
for  han  sagde:  „Præsident,  vil  du  ven- 
ligst bede?"  Og  så  hørte  jeg  en  profet 
bede.  Jeg  lærte  en  betydelig  lektie  i  den 
bøn.  Jeg  følte  Ånden,  som  jeg  aldrig  har 
følt  den  før  -  det  kan  I  godt  forstå  -  for 
når  en  profet  taler  til  Gud,  er  det  nære 
venner,  der  taler. 

I  en  meget  kort  bøn  sagde  han  blandt 
andet:  „Og,  himmelske  Fader,  vi  beder 
frem  for  alt  andet,  at  denne  dags  arbejde 
har  været  acceptabelt  for  dig."  Det  gen- 
nemborede mit  hjerte  som  intet  andet 
nogen  sinde  har  gjort  med  hensyn  til 
princippet  bøn.  Åh,  om  dog  enhver  af  os 
altid  ville  slutte  dagen  med  at  bede  Her- 
ren om,  at  denne  dags  anstrengelser  har 
været  acceptable  for  ham!  Der  ligger 
stor  styrke  i  det.  Der  er  stor  styrke  i 
forståelse  af,  at  han  er  vores  Fader,  at  vi 

er  hans  sønner  og  døtre,  at  vi  går  hans 
ærinde.  Må  vore  anstrengelser  altid  være 
acceptable. 

Jeg  er  i  de  sidste  elleve  måneder  blevet 
overvældet  af  denne  store  kirkes  styrke 
og  storhed.  Jeg  har  været  i  Korea,  på 
Filippinerne,  i  Guam,  i  Hong  Kong,  i 
England  og  overalt  i  De  forenede  Stater 
og  dele  af  Canada,  og  mit  vidnesbyrd  til 
jer  er,  at  Herren  har  meget  travlt  med  at 
frelse  dem,  som  er  ærlige  i  hjertet.  Efter 
mit  skøn  går  kirken  fremad  i  næsten 
direkte  forhold  til  oprigtigheden  og  for- 
pligtelsen hos  præstedømmelederne, 
som  bønsomt  søger  og  modtager  vejled- 
ning fra  Herren. 

Jeg  har  haft  lejlighed  til  at  interviewe 
mange  mennesker.  For  nylig  interviewe- 
de jeg  en  ung  mand  til  en  mission.  Jeg 
stillede  ham  et  meget  nærgående 
spørgsmål,  som  jeg  gerne  vil  stille  enhver 
af  jer  og  især  jer  missionærer:  „Har  du 
læst  Mormons  Bog  fra  første  til  sidste 
blad?  Har  du  overvejet  og  bedt  om  det, 
og  ved  du,  at  den  er  sand?" 
Når  I  kommer  ud  på  jeres  mission  og  ud 
i  livet,  vil  I  komme  ud  for  megen  mod- 
stand. I  vil  vedblive  med  at  blive  prøvet. 
Grunden  til ,  at  I  er  blevet  sendt  herned, 
er  nøjagtigt  at  finde  ud  af,  hvor  forplig- 
tede og  hengivne  I  virkelig  er.  Derfor 
bliver  I  prøvede.  Nogle  af  jer  er  kommet 
tilbage  fra  jeres  mission  og  bliver  stadig 
prøvede  -  har  I  lagt  mærke  til  det?  Det  er 
ikke  altsammen  så  let,  vel?  Men  har  I  et 
godt  grundlag,  et  fast,  personligt  vidnes- 
byrd om,  at  Joseph  Smith  var  en  Guds 
profet,  og  at  han  så  op  mellem  træerne, 
da  Gud  den  evige  Fader  og  hans  Søn, 
Jesus  Kristus,  viste  sig  for  ham;  hvis  I 
har  et  personligt  vidnesbyrd  om,  at  han 
oversatte  Mormons  Bog  ved  Guds  gave 
og  kraft,  så  har  I  intet  at  frygte.  I  vil  være 
beredte.  Har  I  ikke  fået  læst  den  lektie, 
så  vil  jeg  sige  til  jer  her:  „Se  at  komme  i 
gang  og  få  gjort  det." 
Vil  I  tage  imod  udfordringen  fra  mig  om 


at  læse  Mormons  Bog,  at  studere  og 
overveje  den,  og  at  bygge  jeres  eget  soli- 
de vidnesbyrd,  baseret  på  profeten  Jo- 
seph Smiths  mission,  Mormons  Bogs 
guddommelige  natur,  samt  Herren  Jesu 
Kristi  mission?  Hvis  I  gør  disse  tre  ting, 
så  siger  jeg  til  jer,  at  I  vil  være  parate  i 
1988,  eller  inden  den  tid,  når  Herren 
rækker  sin  arm  ud  og  siger  gennem  den 
præstedømmeleder,  der  præsiderer  over 


Jeg  vil  antage,  at  i  1988  vi 
vil  være  en  kirke  med  2.500 
stave  .  .  .  Hvor  er  nu  de 
2.500  stavspræsidenter  til 
1988?  Hvor  er  deres  første- 
og  andenrådgivere?  ...  de 
30.000  højrådsmedlemmer? 
.  .  .  de  25.000  biskopper,  .  .  . 
hj  ælpef orenings- 
præsidentinder,  ...  og  så 
videre  og  så  videre? 


jer:  „Vi  har  brug  for  en  ældstekvorums- 
præsident;  kom  og  udfyld  den  stilling.  Vi 
har  brug  for  en  præsidentinde  i  hjælpe- 
foreningen ;  kom  og  udfyld  den  stilling." 
Når  vi  har  en  kirke,  så  levende  og  så  fuld 
af  vækst  og  udvikling,  som  jeg  tror,  vi 
har  i  1988,  vil  jeg  ikke  blive  spor  forbav- 
set, om  mange  af  jer,  der  sidder  her,  vil 
befinde  sig  i  stavspræsidentskaber,  i 
biskopråd,  i  ledende  stillinger  i  stave,  i 
højråd,  og  ja,  der  vil  måske  endog  være 
nogle  af  jer,  der  sidder  i  kirkens 
generalråd.  Men,  I  vil  kun  modtage 
sådanne  kaldelser,  hvis  I  er  rede. 
Jeg  forstår  nu  til  overflod,  hvorfor  pro- 
feten har  sagt,  at  Herren  til  denne  sidste 

tid  reserverede  nogle  af  sine  mest  ud- 
valgte åndelig  sønner  og  døtre.  Jeg 
forstår,  hvorfor  I  er  blevet  tilbageholdt 
for  at  komme  frem  nu;  fordi  han  har 
brug  for  jer.  Han  har  frygtelig  meget 
brug  for  jer  til  at  opbygge  sit  rige.  Og 


,K1.  12,30,"  sagde  hun,  „var 

jeg  i  køkkenet  og  det  blev 

ganske  enkelt  klart  for  mig 

ved  Helligåndens  kraft,  at 

min  søn  netop  var  blevet 

kaldet  til  stavspræsident." 


riget  i  1 978  vil  udvide  sig  og  fastsætte  nye 
horisonter  i  1988  i  dirkete  forhold  til, 
hvor  godt  I  er  beredte  tit  modtage  jeres 
opgave  med  at  lede  Guds  rige.  Vi  må 
forberede  os  til  den  længe  ventede  dag, 
den  dag,  da  verdens  Frelser  vil  sige:  „Det 
er  nok,"  og  komme  og  regere  og  herske 


som  kongernes*  konge  over  sit  eget  rige 
her  på  jorden. 

Må  Gud  velsigne  enhver  af  jer.  I  er  så 
kostbare  for  os.  Vi,  brødrene,  er  over- 
vældede af  kvaliteten  af  kirkens  ung- 
dom. Hvor  som  helst  jeg  rejser,  i  enhver 
stav,  ser  jeg  ansigter  som  jeres;  hvilken 
beroligelse  er  det  ikke  for  mig  at  tænke 
på,  at  vi  er  i  gode  hænder.  Men  jeg  beder 
jer  i  al  oprigtighed  og  med  al  min  sjæls 
styrke  forstå,  at  hvis  der  er  noget  som 
helst  at  rette  i  jeres  liv,  så  gå  i  dag  til  jeres 
biskop.  Hvis  der  er  nogen  forpligtelse, 
som  I  bør  udføre  i  højere  grad,  så  skriv 
den  ned  i  jeres  dagbog  i  aften.  Bestem  jer 
til,  hvad  I  er  nødt  til  at  gøre  bedre  og 
indgå  denne  forpligtelse:  „Himmelske 
Fader,  jeg  ønsker  at  være  beredt  på  en- 
hver måde  -  åndeligt,  fysisk, 
følelsesmæssigt  -  til  alt  hvad  du  ønsker, 
jeg  skal  gøre  til  opbygning  af  dit  rige  på 
jorden." 

Må  I  have  fred  i  jeres  eget  hjerte  i 
fortrøstning  om,  at  alt  er  vel.  I  Jesu  Kri- 
sti hellige  navn.  Amen.  □ 

(Tilpasset  efter  en  tale  til  eleverne  ved 
Brigham  Young  University  den  16.  maj 
1978.) 

Som  tingene  nu  er 


Patricia  A.  Azure 

„Jeg  er  lykkelig  for  den  måde,  som  det 
hele  går  på.  "  Jeg  kan  endnu  høre  disse 
ord  ringe  i  mine  ører,  da  jeg  sagde  dem 
til  min  mor  for  otte  år  siden. 
I  virkeligheden  var  jeg  ikke  lykkelig.  Jeg 
var  til  tider  så  nedslået,  at  jeg  faktisk 
havde  overvejet  at  begå  selvmord,  og  jeg 
havde  ligget  vågen  om  natten  for  at  tæn- 
ke over  en  måde  at  gøre  det  på.  Jeg 
kunne  kun  sove  ved  hjælp  af  sovepiller. 
Min  mor  havde  to  år  tidligere  skrevet,  at 
hun  var  blevet  døbt  ind  i  Jesu  Kristi 
Kirke  af  Sidste  Dages  Hellige,  som  jeg 
kendte  som  mormonkirken,  og  jeg 
tænkte:  ,,Hvad  i  alverden  er  det,  hun  har 
gjort?" 

Så  kom  mor  på  besøg,  og  hun  havde  en 
mængde  bøger  og  brochurer  med  sig. 
Hun  forsøgte  at  tale  til  mig  om  evange- 
liet, men  jeg  sagde  til  hende:  „Jeg  er 
lykkelig  for  den  måde,  som  det  hele  går 
på."  Jeg  kunne  se,  at  hun  var  lykkelig,  og 
hun  syntes  at  stråle,  hver  gang  hun  sagde 
noget  om  evangeliet,  men  jeg  ville  ikke 
lytte. 

Min  mand  er  fuldblods  indianer,  jeg  er 
halvblods  indianer.  Hele  livet  har  jeg 
studeret  indianerne  og  spekuleret  over, 
hvor  de  kom  fra.  Min  mor  sagde,  at  hvis 
jeg  ville  læse  Mormons  Bog,  ville  jeg 
finde  ud  af,  hvor  indianerne  kom  fra. 
Hun  sagde  også,  at  der  var  noget  i  3. 
Nephi,  som  ville  glæde  mig  meget.  Jeg 
kunne  se,  at  dette  var  vigtigt  for  hende, 
og  da  jeg  elskede  hende,  sagde  jeg,  at  jeg 
ville  læse  bogen.  Hun  efterlod  et  eksem- 
plar hos  mig  sammen  med  nogle  andre 
bøger  og  brochurer.  Efter  at  hun  var 
rejst  hjem,  gik  jeg  til  mit  værelse  og  læste 
Mormons  Bog.  Jeg  kunne  ikke  lægge 
den  fra  mig.  Hver  dag  kom  jeg  ud  fra  mit 
soveværelse  og  fortalte  familien,  hvad 


jeg  havde  læst;  i  løbet  af  to  uger  læste  jeg 
bogen  fra  første  til  sidste  side.  Jeg  vidste, 
at  den  var  sand. 

Jeg  havde  røget  i  22  år,  men  da  jeg 
forstod  mormonismens  sandhed,  bad 
jeg  i  dyb  oprigtighed  Herren  borttage 
min  hang  til  tobak.  Siden  den  dag  har  jeg 
ikke  haft  trang  til  at  ryge  én  cigaret.  Jeg 
læste  de  brochurer,  som  min  mor  havde 
efterladt  hos  mig,  Lære  og  Pagter,  Den 
kostelige  Perle  og  Et  stort  og  forunder- 
ligt Værk.  Det  skete  altsammen  i 
efteråret  1969;  mine  børn,  min  søster 
Delores  og  jeg  selv  blev  døbt  det  næste 
forår.  To  år  senere  kom  min  søster  Ca- 
rolyn  til  én  af  vore  familiehjemme- 
aftener  og  bad  mig  sende  missionærerne 
til  hende.  Nu  er  min  mors  tre  døtre  alle- 
sammen i  kirken,  og  jeg  takker  min  him- 
melske Fader  hver  dag  for  at  have  sendt 
hende  til  mig,  da  der  var  så  hårdt  brug 
for  hende.  Jeg  kan  i  sandhed  sige:  „Jeg  er 
lykkelig  for  den  måde,  som  det  hele  går 
på."  □ 

